cyanic-selkie/wikianc huggingface dataset:
ഖാൻ ജഹൻ അലി
മരണശേഷം
ബംഗ്ലാദേശിലെ ബഗേർഹാട്ടിലെ മോംഗ്ലയിൽ നിർമ്മാണത്തിലിരിക്കുന്ന ഒരു വിമാനത്താവളത്തിനു ഖാൻ ജഹൻ അലിയുടെ പേരാണ് നൽകിയിരിക്കുന്നത്. ഖാൻ ജഹന്റെ ഭരണ തലസ്ഥാനമായിരുന്ന ബഗേർഹാട്ടിനെ 1985-ൽ യുനെസ്കോയുടെ ലോക പൈതൃക പട്ടികയിൽ ഉൾപ്പെടുത്തിയിരുന്നു.
പുറം കണ്ണികൾ
വർഗ്ഗം:1459-ൽ മരിച്ചവർ വർഗ്ഗം:ബംഗ്ലാദേശികൾ
സിഖ് ഉത്സവങ്ങൾ
അവലംബം
വർഗ്ഗം:സിഖ് ആഘോഷങ്ങൾ
കിൻഫ്ര
അടിസ്ഥാന പശ്ചാത്തല സൌകര്യം വികസിപ്പിക്കുകയും അതുവഴി വ്യവസായ വികസനത്തിനാവശ്യമായ അനുയോജ്യമായ പരിസ്ഥിതി സൃഷ്ടിക്കുന്നതിനായി 1993-ൽ കേരളസർക്കാർ കേരള വ്യവസായ പശ്ചാത്തല വികസന കോർപ്പറേഷൻ (കേരള ഇൻഡസ്ട്രിയൽ ഇൻഫ്രാസ്ട്രക്ചർ ഡെവലപ്പ്‌മെന്റ് കോർപ്പറേഷൻ - കിൻഫ്ര) സ്ഥാപിച്ചു. ഫാക്ടിന്റെ മുൻ സി‌എം‌ഡി ജി.സി. ഗോപാലപിള്ള ആയിരുന്നു കിൻഫ്രയുടെ ആദ്യ ചെയർമാൻ. ആദ്യത്തെ 12 വർഷക്കാലം അദ്ദേഹം കിൻഫ്രയുടെ ചെയർമാനായിരുന്നു. സംസ്ഥാനത്തിന്റെ വിവിധ സ്ഥലങ്ങളിൽ മൂവായിരത്തോളം ഏക്കറിലായി 24 വ്യവസായ പാർക്കുകളാണ് ഇപ്പോൾ പ്രവർത്തിക്കുന്നത്. സംസ്ഥാനത്ത് വ്യവസായ വളർച്ചയ്ക്ക് ആവശ്യമായ അടിസ്ഥാന സൗകര്യങ്ങൾ വികസിപ്പിക്കുന്നതിനും പ്രോൽസാഹിപ്പിക്കുന്നതിനും, സംരക്ഷിക്കുന്നതിനും മാത്രമല്ല, ചെറുകിട വ്യവസായങ്ങളെ ആകർഷിച്ച് വിജയകരമായ യൂണിറ്റുകൾ സ്ഥാപിക്കുന്നതിനും കേരള സർക്കാർ രൂപീകരിച്ച നിയമപ്രകാരമുള്ള സംഘടനയാണ് കിൻഫ്ര. വിവിധ മേഖലകളിലെ മൽസരാധിഷ്ഠിത വിപണികൾ കണ്ടെത്തി വ്യവസായങ്ങൾ പരിപോഷിപ്പിക്കുന്നതിനൊപ്പം മികച്ച സംരംഭകരിലൂടെ സംസ്ഥാനത്ത് മെച്ചപ്പെട്ട ആവാസവ്യവസ്ഥ രൂപപ്പെടുത്താനും സാഹചര്യമൊരുക്കുന്നു. നിക്ഷേപകർക്ക് ഭൂമി, വൈദ്യുതി, ജലം, റോഡ് തുടങ്ങിയ സൗകര്യങ്ങൾ ലഭ്യമാക്കുക എന്നതും കിൻഫ്രയുടെ ദൗത്യങ്ങളിൽ ഉൾപ്പെടുന്നു.
ലക്ഷ്യം
സംസ്ഥാനത്തിന്റെ വ്യാവസായിക വളർച്ചയ്ക്ക് ഉതകുന്ന തരത്തിലുള്ള വ്യവസായ പാർക്കുകൾ, ടൌൺഷിപ്പുകൾ, സോണുകൾ എന്നിവ സംസ്ഥാനത്ത് വ്യാവസായികമായി പിന്നോക്കം നിൽക്കുന്ന പ്രദേശങ്ങളിൽ സ്ഥാപിക്കുന്നതിലൂടെ സംസ്ഥാനത്ത് വ്യവസായ പശ്ചാത്തല വികസനം സാധ്യമാക്കുക എന്നതാണ് കിൻഫ്രയുടെ ലക്ഷ്യം. കേരളത്തെ സംരംഭക സൗഹാർദ സംസ്ഥാനമായി ഉയർത്തുന്നതിനാവശ്യമായ പ്രവർത്തനങ്ങളാണ് കിൻഫ്ര ഏറ്റെടുത്തു നടത്തിവരുന്നത്. ഇത് സംസ്ഥാനത്തേക്ക് കൂടുതൽ മൂലധന നിക്ഷേപമെത്തുന്നതിനും സംരംഭങ്ങളുടെ എണ്ണം വർധിപ്പിക്കുന്നതിനുമൊപ്പം മികച്ച അവസരങ്ങൾ സൃഷ്ടിക്കുന്നതിനും വഴിയൊരുക്കും. അത്തരത്തിൽ സംരംഭകർക്കൊപ്പം നിരവധി തൊഴിലവസരങ്ങൾ സൃഷ്ടിക്കാനാണ് കിൻഫ്ര മുൻകൈയെടുക്കുന്നത്.
പൂർത്തിയായ പദ്ധതികൾ
വസ്ത്ര വ്യവസായ കേന്ദ്രമാണ് തിരുവനന്തപുരം തുമ്പയിലെ കിൻഫ്ര ഇന്റർനാഷണൽ അപ്പാരൽ പാർക്ക്. വിവര-വിനോദ സാങ്കേതിക വിദ്യക്കായി സ്ഥാപിച്ച ഫിലിം ആന്റ് വീഡിയോ പാർക്ക് കഴക്കൂട്ടത്താണ് പ്രവർത്തിക്കുന്നത്. സമുദ്രോൽപന്ന കയറ്റുമതിക്കായി സീഫുഡ് പാർക്ക്, റബ്ബർ ബോർഡുമായി ചേർന്ന് റബ്ബർ പാർക്ക് എന്നിവയും കിൻഫ്ര സ്ഥാപിച്ചിട്ടുണ്ട്. കേന്ദ്ര ഭക്ഷ്യ സംസ്കരണ മന്ത്രാലയത്തിൻറെ വ്യവസായത്തിനുള്ള കേരളത്തിലെ നോഡൽ ഏജൻസി കിൻഫ്രയാണ്.
പുതിയ പദ്ധതികൾ
പൂർത്തീകരിക്കേണ്ട നിരവധി പദ്ധതികളാണ് അണിയറയിൽ ഒരുങ്ങുന്നത്. ഡിഫൻസ് പാർക്ക്, മെഗാ ഫുഡ് പാർക്ക്, ഗ്ലോബൽ ആയുർവേദ പാർക്ക്, പെട്രോ കെമിക്കൽ പ്ലാന്റ്, സ്‌പൈസസ് പ്രോസസിംഗ് പ്ലാന്റ് എന്നിവ ഇതിൽ പ്രധാനപ്പെട്ടവയാണ്. കൂടാതെ തൃശൂർ ജില്ലയിലെ കൊടകരയിൽ കേരാ പാർക്ക് എന്ന വ്യവസായ പാർക്ക് സ്ഥാപിക്കാൻ കിൻഫ്ര പദ്ധതിയിടുന്നു.
ഡിഫൻസ് പാർക്ക്
ഇന്ത്യയിലെ തന്നെ ആദ്യത്തെ ഡിഫൻസ് പാർക്കാണ് മേക്ക് ഇൻ ഇൻഡ്യ പദ്ധതിയുടെ അടിസ്ഥാനത്തിൽ കിൻഫ്ര സജ്ജമാക്കുന്നത്. പിഎസ്‌യു, ബിഎൻഎൽ, എച്ച്എഎൽ, കൊച്ചിൻ ഷിപ്പ്‌യാർഡ് എന്നിവയ്ക്കായുള്ള പാർട്‌സ് വിതരണമായിരിക്കും പ്രധാനമായും ഇവിടെ നിർവഹിക്കപ്പെടുക. അതിനൊപ്പം തന്നെ ഇതര ചെറുകിട സംരംഭങ്ങൾക്കായുള്ളവയും സജ്ജമായിരിക്കും. പാലക്കാട് ഒറ്റപ്പാലത്ത് 60 ഏക്കറിൽ തയ്യാറാവുന്ന ഡിഫൻസ് പാർക്ക് പ്രതിരോധ രംഗത്തേക്കുള്ള സേവനങ്ങൾ ഒരു കുടക്കീഴിൽ അണിയിച്ചൊരുക്കും. 191 കോടി ചെലവിൽ പടുത്തുയർത്തുന്ന പദ്ധതിക്കായി, കേന്ദ്ര സർക്കാർ അനുവദിച്ചു നൽകിയ 50 കോടിയും സംസ്ഥാന സർക്കാരിന്റെ 141 കോടി രൂപയുമാണ് വിനിയോഗിക്കുന്നത്. സൈനിക വാഹനങ്ങളുടെ പാർട്‌സുകൾ, വിമാന ഭാഗങ്ങൾ, തീരദേശ കെട്ടിടങ്ങൾക്കായുള്ള നിർമ്മാണ സാമഗ്രികൾ, യുദ്ധക്കപ്പലുകളുടെ ഭാഗങ്ങൾ, പ്രതിരോധ രംഗത്തെ ഐടി സേവനങ്ങൾ, കമ്യൂണിക്കേഷൻ സംവിധാനം, സുരക്ഷയ്ക്കായുള്ള വസ്ത്രങ്ങൾ എന്നിവയെല്ലാമായിരിക്കും പ്രധാനമായും ഇവിടെ ലഭ്യമാകുന്നത്.
മെഗാഫുഡ് പാർക്ക്
പാലക്കാട് ആസ്ഥാനമായി തയ്യാറാവുന്ന പദ്ധതി കേന്ദ്രസർക്കാരിന്റെ 50 കോടിയുടെ ഗ്രാന്റോടെയാണ് പൂർത്തിയാക്കപ്പെടുന്നത്. കേന്ദ്രതലത്തിലും സംസ്ഥാന തലത്തിലും പ്രഥമ പ്രാതിനിധ്യമുള്ള മേഖലയാണ് ഫുഡ് പ്രോസസിംഗിന്റേത്. അതിനാൽ തന്നെ മെഗാഫുഡ് പാർക്കിന് പ്രസക്തി ഏറെയാണ്. അതിനൊപ്പം സാധാരണക്കാരനെയും വൻകിട കമ്പനികളെയും ഒരേപോലെ സ്പർശിച്ചാണ് ഇതിന്റെ പ്രവർത്തനങ്ങൾ വിന്യസിക്കപ്പെടുന്നത്. കൃഷിക്കാരന് അവന്റെ ഉൽപ്പന്നങ്ങൾക്ക് മികച്ച വിപണന സാധ്യതകൾ ലഭിക്കുന്നതിനൊപ്പം ഉപഭോക്താക്കൾക്ക് മികച്ച നിലവാരത്തിലുള്ള ഭക്ഷണ പദാർത്ഥങ്ങൾ ലഭിക്കാനും സാഹചര്യം ഒരുങ്ങുന്നു. അത്തരത്തിൽ സമൂഹത്തിന്റെ വിവിധ തലങ്ങളെ പരസ്പരം ബന്ധപ്പെടുത്തിക്കൊണ്ടാണ് ഫുഡ്പാർക്ക് പ്രവർത്തിക്കുക. പാർക്ക് തയ്യാറാക്കുന്നതിനായി ആകെ 119.02 കോടി രൂപയാണ് വകയിരുത്തിയിട്ടുള്ളത്. പാലക്കാടിന് പുറമെ വയനാട്, കോഴിക്കോട്, മലപ്പുറം, തൃശൂർ, എറണാകുളം എന്നീ ജില്ലകൾ കൂടി കേന്ദ്രീകരിച്ചായിരിക്കും ഫുഡ്പാർക്കിന്റെ പ്രവർത്തനം. ഇതിന് പുറമെ തമിഴ്‌നാട്ടിലെ ഒഡൻചത്രം മാർക്കറ്റിൽ നിന്നും പച്ചക്കറികൾ എത്തിക്കും. സംരംഭകർക്കായി എല്ലാവിധ സജ്ജീകരണങ്ങളും ഇവിടെ ഒരുക്കിയിരിക്കും. ലീസ് കാലവധി 30 വർഷമായാണ് നിജപ്പെടുത്തിയിരിക്കുന്നത്. കാലാവധിക്ക് ശേഷം 90 വർഷം വരെ ഇത് പുതുക്കാവുന്നതുമാണ്.
ഗ്ലോബൽ ആയുർവേദ വില്ലേജ്
ഫെബ്രുവരി ആദ്യവാരം പ്രവർത്തനമാരംഭിക്കാവുന്ന വിധത്തിലാണ് കിൻഫ്രയുടെ ഗ്ലോബൽ ആയുർവേദ വില്ലേജിന്റെ സജ്ജീകരണങ്ങൾ പുരോഗമിക്കുന്നത്. കേരളത്തെ ആയുർവേദത്തിന്റെ ലോക തലസ്ഥാനമാക്കി മാറ്റുക എന്നതാണ് ആയുർവേദ വില്ലേജിന്റെ പ്രഥമ ലക്ഷ്യം. ഇതിന്റെ ഭാഗമായി നിലവിലെ പോരായ്മകൾ പരിഹരിച്ചുകൊണ്ട് ആയുർവേദ രംഗത്ത് നവ സാധ്യതകളും പരിഷ്‌കാരങ്ങളുമെല്ലാം സമന്വയിപ്പിച്ചുകൊണ്ടാണ് വില്ലേജ് ഒരുങ്ങുന്നത്. ആധുനിക ചികിൽസാ രീതികളെ ആയുർവേദവുമായി സമ്മേളിപ്പിച്ചുകൊണ്ടുള്ള രീതിക്കാണ് ഇവിടെ തുടക്കം കുറിക്കുന്നത്. അതുവഴി നിലവിലെ പ്രതികൂല സാഹചര്യങ്ങൾ മാറി ആഗോളതലത്തിൽ കൂടുതൽ കാര്യക്ഷമമായ പ്രവർത്തനങ്ങൾ കാഴ്ചവെക്കാൻ സാധിക്കുമെന്നാണ് പ്രതീക്ഷ. തിരുവനന്തപുരം ജില്ലയിലെ തോന്നയ്ക്കലിൽ പണിതുയർത്തുന്ന വില്ലേജ്, ആയുർവേദത്തിന്റെ വിവിധ തലങ്ങളെ കൈകാര്യം ചെയ്യുന്നുണ്ട്. ആയുർവേദിക് വെൽനെസ് സെന്റർ, ട്രാൻസ്‌ളേഷണൽ റിസർച്ച് സെന്റർ, ഫിനിഷിംഗ് സ്‌കൂൾ, ഇന്റർനാഷണൽ അക്കാഡമി, ഡിജിറ്റൽ ലൈബ്രറി, ടെലി ഹെൽത്ത്, ഇൻകുബേഷൻ സെന്റർ, മെഡിറ്റേഷൻ- യോഗ ഹാളുകൾ, വാട്ടർ സ്‌പോർട്‌സ് സംവിധാനങ്ങൾ, ആയുർവേദ ഭക്ഷണശാലകൾ, കൺവെൻഷണൽ സെന്റർ തുടങ്ങി നിരവധി സജ്ജീകരണങ്ങൾ ഏർപ്പെടുത്തിക്കൊണ്ടാണ് വില്ലേജ് പ്രവർത്തനസജ്ജമാകുന്നത്.
കൊച്ചിയിൽ പെട്രോകെമിക്കൽ പ്ലാന്റ്
കൊച്ചിയിൽ അമ്പലമുഗൾ കേന്ദ്രീകരിച്ച് നടപ്പിലാക്കുന്ന പെട്രോകെമിക്കൽ പ്ലാന്റ് ആണ് കിൻഫ്രയിൽ നിന്നും പുറത്തെത്തുന്ന മറ്റൊരു മേഖല. 486 ഏക്കർ സ്ഥലത്ത് ആരംഭിക്കുന്ന പ്ലാന്റ് വിവിധ മേഖലകളിലേക്ക് സേവനത്തെ വിന്യസിച്ചുകൊണ്ടായിരിക്കും പ്രവർത്തിക്കുക. സംരംഭകർക്കായി നിരവധി സജ്ജീകരണങ്ങളും ഇവിടെ ഒരുക്കിയിരിക്കും. ഇന്റേണൽ റോഡുകൾ, ഡ്രെയിനേജ് വാട്ടർ ട്രീറ്റ്‌മെന്റ് പ്ലാന്റ്, ഇന്റേണൽ വാട്ടർ സപ്ലൈ സിസ്റ്റം, ഇന്റേണൽ ഇലക്ട്രിഫിക്കേഷൻ, സോളിഡ് വേസ്റ്റ് മാനേജ്‌മെന്റ് തുടങ്ങി നിരവധി സജ്ജീകരണങ്ങൾ ഇതിൽപ്പെടും. ഇന്ധന മേഖലയിലെ വൻകിട കമ്പനികൾക്കും ചെറുകിട സ്ഥാപനങ്ങൾക്കുമെല്ലാം പിന്തുണയാവുന്ന വിധത്തിലായിരിക്കും പ്ലാന്റിന്റെ പ്രവർത്തനം. ഇതിനുപുറമെ കൊല്ലം കേന്ദ്രീകരിച്ച് കശുവണ്ടി പ്രോസസിംഗ് യൂണിറ്റും സജ്ജമാകുന്നു. ഇതര സ്ഥാപനങ്ങളെ അപേക്ഷിച്ച് കശുവണ്ടിയുടെ എല്ലാവിധ പ്രക്രിയകളും നടപ്പിലാക്കാവുന്ന വിധത്തിലായിരിക്കും പ്ലാന്റ് സജ്ജമാക്കുക. ഇതിനായി ഓപ്പറേഷൻ കോസ്റ്റ് മാത്രം സംരംഭകൻ മുടക്കിയാൽ മതിയാകും.
സംയോജിത വെബ്‌സൈറ്റ്
കിൻഫ്രയുടെ കീഴിലുള്ള പ്രവർത്തനങ്ങളെയും അവയുടെ സേവനങ്ങളെയും കുറിച്ചുള്ള പൂർണവിവരങ്ങൾ വെബ്‌സൈറ്റുകൾ വഴി ലഭ്യമാക്കുന്നുണ്ട്. ഇത് നവീകരിക്കാനുള്ള പദ്ധതികളും നടന്നുവരികയാണ്. ഇതുവഴി നിക്ഷേപകന് സ്ഥലത്തിന്റെ വില, കണക്ടിവിറ്റി, ലഭ്യത, രജിസ്‌ട്രേഷൻ ചെലവ്, സർക്കാർ പോളിസി, തുടങ്ങിയവയെല്ലാം മനസ്സിലാക്കാൻ സാധിക്കും. ഓരോ യൂണിറ്റിനെ സംബന്ധിച്ച വിവരങ്ങളും ഇതിൽ ലഭ്യമായിരിക്കും.
അവലംബം
വർഗ്ഗം:കേരളത്തിലെ വ്യവസായസ്ഥാപനങ്ങൾ വർഗ്ഗം:കേരളത്തിലെ കമ്പനികൾ വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
മഡോണ ഓഫ് ദ സ്മാൾ ട്രീസ്
വിവരണം
സമകാലിക വിശുദ്ധ സംഭാഷണങ്ങളുടെ ഒരു സാധാരണ ഘടകമായ അൽസാനോ മഡോണയിലും ദൃശ്യമാകുന്ന ചിത്രത്തിരശ്ശീല മഡോണയ്ക്കും കുട്ടിക്കും പിന്നിലുള്ള പശ്ചാത്തലത്തിൽ ഉൾപ്പെടുന്നു. വശങ്ങളിൽ ഭൂപ്രകൃതിയുടെ രണ്ട് ഭാഗങ്ങളിൽ ബലമില്ലാത്ത രണ്ട് വൃക്ഷങ്ങളും കാണപ്പെടുന്നു. ഇതിൽ നിന്നും ചിത്രത്തിന്റെ ശീർഷകം ലഭിച്ചിരിക്കുന്നു. താഴത്തെ മുൻ‌ഭാഗത്ത്, ബെല്ലിനി ചിത്രങ്ങളിൽ പതിവുപോലെ, പച്ച മാർബിളിൽ അദ്ദേഹത്തിന്റെ ഒപ്പ് ചേർത്തിരിക്കുന്നു.
ചിത്രകാരനെക്കുറിച്ച്
വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു.), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ജിയോവന്നി ബെല്ലിനി മഡോണാസ്
ക്രോജിൻഗൊലോങ് ദേശീയോദ്യാനം
ക്രോജിൻഗൊലോങ് ദേശീയോദ്യാനം എന്നത് ഓസ്ട്രേലിയയിലെ വിക്റ്റോറിയ സംസ്ഥാനത്തെ ഈസ്റ്റ് ഗിപ്പ്സ്ലാന്റിൽ സ്ഥിതിചെയ്യുന്ന ഒരു തീരദേശദേശീയോദ്യാനമാണ്. മെൽബണിൽ നിന്നും കിഴക്കായി ഏകദേശം 450 കിലോമീറ്റർ അകലെയും സിഡ്നിയിൽ നിന്നും തെക്കായി 500 കിലോമീറ്ററും അകലെയാണ് ഈ ദേശീയോദ്യാനം.
ആസ്ത്രേലിയയിലെ ആദിവാസിഭാഷയായ ക്രൗവറ്റുങലുങ്ങിൽ "സ്വന്തമായത്" എന്നർത്ഥമുള്ള ഗലുങ്, "കിഴക്ക്" എന്നർത്ഥമുള്ള ക്രാവു എന്നിവയിൽ നിന്നാണ് ക്രോജിങൊലോങ് എന്ന പേര് വന്നത്.
അവലംബം
വർഗ്ഗം:വിക്ടോറിയയിലെ ദേശീയോദ്യാനങ്ങൾ
പ്ലിസിയോസോറിയാ
മൺമറഞ്ഞു പോയ സമുദ്ര ഉരഗങ്ങളുടെ ജീവശാഖ ആണ് പ്ലിസിയോസോറിയാ. അന്ത്യ ട്രയാസ്സിക് കാലം മുതൽ അന്ത്യ ക്രിറ്റേഷ്യസ്‌ കാലം വരെ ജീവിച്ചിരുന്ന ഒരു ബ്രഹുത്തായ ജീവശാഖ ആയിരുന്നു ഇവയുടെത്ത്. ലോകത്തിലെ എല്ലാ സമുദ്രങ്ങളിലും ഇവയുടെ സാനിദ്ധ്യം ഉണ്ടായിരുന്നു. ഭുമിയുടെ ചരിത്രം കണ്ട ഒരു വലിയ വംശനാശമായ കേ - ടി വംശനാശത്തിൽ പറക്കാത്ത ഇനത്തിൽ പെട്ട ദിനോസറുക്കൾ, കടലിൽ വസിച്ചിരുന്ന വലിയ ഉരഗങ്ങൾ, പറക്കുന്ന ഉരഗങ്ങൾ എന്നിവയ്ക്ക് ഒപ്പം ഇവയും വംശനാശം പ്രാപിച്ചു.
ഏഷ്യയിലെ നീളം കൂടിയ നദികൾ
നീളത്തിൽ 1600 കിലോമീറ്ററിൽ (1000 മൈൽ) കൂടുതലുള്ള 32 ഏഷ്യൻ നദികളുടെ പട്ടികയാണിത്.
പണിമുടക്ക് (ചലച്ചിത്രം)
മേനോൻ പ്രൊഡക്ഷൻസിന്റെ ബാനറിൽ എം.ബി. പിഷാരടിയും പി.എൻ. മേനോനും ചേർന്നു തയ്യാറാക്കിയ മലയാളചലച്ചിത്രമാണ് പണിമുടക്ക്. ജിയോപിക്ചേഴ്സ് വിതരണം ചെയ്ത ഈ ചിത്രം 1972 ഫെബ്രുവരി 05-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:വയലാർ- ബാബുരാജ് ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
ശബ്ദദീപ്തി
ഉന്നത ആവൃത്തിയുള്ള അൾട്രാശബ്ദങ്ങൾ ചില ദ്രാവങ്ങളിലൂടെ കടത്തിവിടുമ്പോൾ ദ്രാവകത്തിൽ അതിസൂക്ഷ്മമായ കുമിളകൾ സൃഷ്ടിക്കപ്പെടുകയും അതിൽനിന്നും പ്രകാശസ്പന്ദങ്ങൾ പുറപ്പെടുകയും ചെയ്യുന്ന പ്രതിഭാസമാണ് സോണോ ലൂമിനസൻസ് അഥവാ ശബ്ദദീപ്തി. ഏകദേശം ഒരു മൈക്രോമീറ്റർ അഥവാ ഒരു മില്ലിമീറ്ററിന്റെ ആയിരത്തിലൊന്നുമാത്രമാണ് ഈ കുമിളയുടെ വലിപ്പം. ഈ കുമിളയുടെ ഉപരിതലതാപനില 5000കെൽവിൻവരെ ഉയരും എന്നതാണ് ശബ്ദദീപ്തിയെ ആകർഷകമാക്കുന്നത്. ഈ പ്രതിഭാസത്തിന്റെ കാരണം വ്യക്തമായി ഇതുവരെ വിശദീകരിക്കപ്പെട്ടിട്ടില്ല.
ഏകകുമിളാ ശബ്ദദീപ്തി
1989ൽ ഫെലിപ്പ് ഗേയ്റ്റണും ലോറൻസ് ക്രെമും ചേർന്നാണ് ഏകകുമിളാ ശബ്ദദീപ്തി(Single Bubble SonoLuminescence - SBSL) കണ്ടെത്തുന്നത്. പ്രകാശംപൊഴിക്കുന്ന ഒരു കുമിളയെ മാത്രം നിരീക്ഷിക്കാനുതകുന്ന സംവിധാനമാണിത്. ശബ്ദതരംഗങ്ങൾ കടന്നുപോകുമ്പോൾ കുമിളകൾ പെട്ടെന്നുസങ്കോചിക്കുകയും അതിൽനിന്നും പ്രകാശം പുറത്തുവരികയുമാണ് ചെയ്യുക. ഏതാനും പൈക്കോസെക്കന്റ് നേരത്തേക്കുമാത്രമാണ് പ്രകാശം പുറത്തുവരുന്നത്. ശബ്ദത്തിന്റെ ആവർത്തിക്കനുസരിച്ച് കൃത്യമായ ഇടവേളകളിൽ ഒരു കുമിളയിൽനിന്നുതന്നെ പ്രകാശം പുറത്തുവരുന്നതു നിരീക്ഷിക്കാം എന്നതാണ് ഏകകുമിളാശബ്ദദീപ്തിയുടെ ഗുണം. ഈ മേഖലയിലെ ഗവേഷണങ്ങൾക്ക് ഇന്നും പ്രധാനമായും ഉപയോഗിക്കുന്ന രീതിയാണിത്.
കുമിളക്കുള്ളിലെ താപനില
ഏകകുമിളാ ശബ്ദദീപ്തിയിൽനിന്നും പുറത്തുവരുന്ന പ്രകാശത്തെ സ്പെക്ട്രോസ്കോപ്പിക് പഠനങ്ങൾക്കു വിധേയമാക്കിയാണ് അതിനുള്ളിലെ താപനില അളന്നത്. ഏകദേശം 5000കെൽവിനാണ് കുമിളയ്ക്കുള്ളിലെ താപനില. സൂര്യന്റെ ഉപരിതലതാപനിലയും ഇതുതന്നെയാണ്. ഉപയോഗിക്കുന്ന ദ്രാവകത്തിനും പ്രയോഗിക്കുന്ന ശബ്ദത്തിന്റെ ആവൃത്തിക്കും അനുസരിച്ച് താപനിലയും വ്യത്യാസപ്പെടുന്നുണ്ട്.
കോൾഡ് ഫ്യൂഷനും വിവാദവും
കുമിളയുടെ കേന്ദ്രത്തിലെ താപനില ഒരു കോടി കെൽവിൻവരെ ഉയരാം എന്ന് ചിലർ അഭിപ്രായപ്പെട്ടിരുന്നു. ന്യൂക്ലിയാർ ഫ്യൂഷൻ നടക്കാവുന്ന താപനിലയാണിത്. 2002 മാർച്ച് 8ലെ ജേർണൽ സയൻസിൽവന്ന റിപ്പോർട്ടിൽ ശബ്ദദിപ്തി ഉപയോഗിച്ച് ന്യുക്ലിയാർ ഫ്യൂഷൻ നടത്താം എന്നു പറഞ്ഞിരുന്നു. റൂസി പി ടാലിയർഖാൻ എന്നയാളായിരുന്നു ഈ അവകാശവാദം നടത്തിയത്. 2004ൽ നടത്തിയ പരീക്ഷണം ഈ അവകാശവാദത്തെ സാധൂകരിക്കുകയും ചെയ്തു. എന്നാൽ 2005ൽ ബി ബി സിയുടെ ന്യൂഹൊറൈസൻ പരിപാടിക്കുവേണ്ടി നടത്തിയ പ്രദർശനം പരാജയമായിരുന്നു. പിന്നീട് ഈ അവകാശവാദം വ്യാജമായിരുന്നു എന്നു തെളിഞ്ഞു. റൂസി ടാലിയർഖാന്റെ പ്രൊഫസർഷിപ്പ് എടുത്തുകളയുകയും തുടർന്നുള്ള ഗവേഷണങ്ങൾക്കുള്ള ഫണ്ടിങിന് നിരോധനം ഏർപ്പെടുത്തുകയും ചെയ്തു.
അവലംബം
വർഗ്ഗം:ഭൗതികപ്രതിഭാസങ്ങൾ വർഗ്ഗം:ശബ്ദം
ജയന്ത് നാർളീകർ
പ്രശസ്ത ഭാരതീയ പ്രപഞ്ചശാസ്ത്രജ്ഞനും, ജ്യോതിർഭൗതികശാസ്ത്രജ്ഞനുമാണ് ജയന്ത് വിഷ്ണു നാർലിക്കർ (ജനനം:1938,ജൂലൈ 19). ഫ്രെഡ് ഹോയ്ൽ നൊപ്പം മറ്റൊരു പ്രപഞ്ചമാതൃകയായ സ്ഥിരസ്ഥിതി സിദ്ധാന്തത്തിന് അദ്ദേഹം ഗണ്യമായ സംഭാവന നൽകി. പത്മഭൂഷൺ,പത്മവിഭൂഷൺ, മഹാരാഷ്ട്ര ഭൂഷൺ ബഹുമതികൾ സമ്മാനിതനായിട്ടുണ്ട്. മറാത്തിഭാഷയിൽ നിരവധി ശാസ്ത്രസാഹിത്യ കൃതികളും അദ്ദേഹം എഴുതിയിട്ടുണ്ട്.
സ്ഥിരസ്ഥിതി പ്രപഞ്ചഘടനാശാസ്‌ത്രത്തിന്റെ ഉപജ്ഞാതാവാണിദ്ദേഹം. സർ ഫ്രെഡ് ഹയ് ലെയുമായി ചേർന്ന് ഹയ്‌ലെ-നാർലിക്കർ തത്ത്വം വികസിപ്പിച്ചു.
ചെറുപ്പകാലം
നാർലിക്കർ 1938 ജൂലൈ 19 ന് ഇന്ത്യയിലെ കൊൽഹാപ്പൂരിൽ ആണു ജനിച്ചത്.അദ്ദേഹത്തിന്റെ പിതാവായ,വിഷ്ണു വാസുദേവ് നാർലിക്കർ പ്രസിദ്ധ ഗണിതജ്ഞനും വാരണാസിയിലെ ബനാറസ് ഹിന്ദു യൂണിവേഴ്സിറ്റിയിലെ ഗണിത വകുപ്പിന്റെ തലവനും ആയിരുന്നു.ജയന്തിന്റെ അമ്മ,സുമതി നാർലിക്കർ സംസ്കൃതത്തിൽ ഒരു പണ്ഡിതയും ആയിരുന്നു.12ആം ക്ലാസ്സു വരെ അദ്ദേഹം ബനാറസ്സിലെ കേന്ദ്രീയ വിദ്യാലയത്തിൽ പഠിച്ചു. ബനാറസ് ഹിന്ദു യൂണിവേഴ്സിറ്റിയിൽ ആണു തുടർന്നു പഠിച്ചത്.
ഔദ്യോഗിക ജീവിതം
1957ൽ നാർലിക്കർ ബനാറസ് ഹിന്ദു യൂണിവേഴ്സിറ്റിയിൽ നിന്നും ബാച്ചലർ ഓഫ് സയൻസ് ഡിഗ്രീ കരസ്ഥമാക്കി. തുടർന്ന് 1959ൽ അദ്ദേഹം ഇംഗ്ലണ്ടിലെ കേംബ്രിജ് യൂണിവേഴ്സിറ്റിയിൽ നിന്നും ഗണിതത്തിൽ ഡിഗ്രി എടുത്തു.അന്നത്തെ ഏറ്റവും ഉയർന്ന സീനിയർ റങ്ലർ പദവി അദ്ദേഹത്തിനു ലഭിച്ചു.1960ൽ വാനശാസ്ത്രത്തിനു നൽകുന്ന ടൈസൺ മെഡൽ അദ്ദേഹം കരസ്തമാക്കി.കേംബ്രിജിലെ തന്റെ ഡോക്ടറൽ ബിരുദത്തിനായുള്ള പഠനസമയത്ത് 1962ൽ സ്മിത്സ് പ്രൈസ് നേടി.ഫ്രെഡ് ഹൊയ്‍ലിന്റെ കീഴിൽ ഗവേഷണം നടത്തിയ അദ്ദേഹത്തിനു 1964ൽ ജ്യോതിശസ്ത്രത്തിലും ജ്യോതിർ ഭൗതിക ശാസ്ത്രത്തിലും എം.എ ബിരുദം ലഭിച്ചു.1972 വരെ അദ്ദേഹം കിങ്സ് കോളേജിന്റെ ഫെല്ലൊ ആയി തുടർന്നു.ഫ്രെഡ് ഹൊയ്ൽ കേംബ്രിജിൽ ഇൻസ്റ്റിറ്റ്യൂട്ട് ഓഫ് തിയററ്റിക്കൽ ആസ്ട്രോണമി സ്ഥാപിച്ചപ്പോൾ നാർലിക്കർ 1966-72 ആ സ്ഥാപനത്തിന്റെ സ്ഥാപക സ്റ്റാഫ് അംഗമായി സേവനമനുഷ്ടിച്ചു.
1972ൽ, മുംബൈയിലുള്ള ടാറ്റാ ഇൻസ്റ്റിട്യൂട്ട് ഓഫ് ഫണ്ടമെന്റൽ റിസർച്ചിൽ പ്രൊഫസ്സർ ആയി സ്ഥാനമേറ്റു.1988ൽ ഇന്ത്യൻ യൂണിവെഴ്സിറ്റി ഗ്രാന്റ്സ് കമ്മിഷൻ, പൂണെയിൽ ഇന്റർ യൂണിവേഴ്കിറ്റി സെന്റർ ഫോർ ആസ്ട്രോണമി ആന്റ് ആസ്ട്രോഫിസിക്സ് (ഐ.യു.സി.എ.എ) സ്ഥാപിച്ചപ്പോൾ നാർലിക്കർ അതിന്റെ സ്ഥാപക ഡയറക്ടറായി.
നാർലിക്കർ പ്രപഞ്ചഘടനാശാസ്‌ത്രത്തിൽ നടത്തിയ പ്രവർത്തനങ്ങൾക്കാണ് ലോകത്തു അറിയപ്പെടുന്നത്. പ്രത്യേകിച്ചും; മഹാസ്ഫോടനസിദ്ധാന്തത്തിനു ബദലായി കൊണ്ടുവന്ന മാതൃകകളുടെ പേരിൽ.1994-1997ൽ അദ്ദേഹം,അന്താരാഷ്ട്രീയ ജ്യോതിശാസ്ത്ര യൂണിയന്റെ കീഴിലുള്ള കോസ്മോളജി കമ്മീഷന്റെ പ്രസിഡന്റ് ആയിരുന്നു.ക്വാണ്ടം കോസ്മോളജി, മാഷ്സ് സിദ്ധാന്തം എന്നീ മേഖലകളിൽ അദ്ദേഹം ഗവേഷണം നടത്തിയിട്ടുണ്ട്.
1999-2003ൽ നാർലിക്കർ,41 കി.മീ ഉയരത്തിലുള്ള സൂക്ഷ്മജീവികളടങ്ങിയ വായുവിന്റെ സാമ്പിൾ എടുത്ത് പരീക്ഷണവിധേയമാക്കുന്ന പ്രഥമ പ്രോജെൿറ്റ് ഡിസൈൻ ചെയ്യാനായി ഒരു അന്താരാഷ്ട്ര റ്റീമിനെ നയിച്ചു.അങ്ങനെ ശേഖരിച്ച സാമ്പിളുകൾ ജീവശാസ്ത്രപരമായി പരിശോധിച്ചതിൽ നിന്നും അവിടെ ജീവനുള്ള ബാക്ടീരിയാ പോലുള്ള ജീവികളുടെ സാന്നിധ്യം കണ്ടെത്തി.ഇതു സൂക്ഷ്മജീവികൾ പുറത്തുനിന്നും ഭൂമിയിലേയ്ക്കു പതിച്ച് ഭൂമിയിൽ ജീവനു കാരണമായതാവാം  എന്ന സങ്കൽപ്പനത്തിനു ബലം നൽകുന്നു.[കൂടുതൽ തെളിവ് ഇവിടെ ആവശ്യമുണ്ട്]
നാർലിക്കറെ സയൻസ് ഗണിതം എന്നീ മേഖലകളിലെ പാഠപുസ്തകങ്ങൾ രൂപപ്പെടുത്തുന്നതിനുള്ള ഉപദേശക ഗ്രൂപ്പിന്റെ അദ്ധ്യക്ഷനായി നിയമിച്ചിട്ടുണ്ട്. ഇന്ത്യയിലെ മിക്ക സ്കൂളുകളിലും ഉപയോഗിക്കുന്ന എൻ.സി.ഈ.ആർ.ടി പ്രസിദ്ധീകരിക്കുന്ന ശാസ്ത്ര ഗണിത പുസ്തകങ്ങൾ ഈ സമിതിയാണ് വികസിപ്പിക്കുന്നത്.
പുരസ്കാരങ്ങൾ
നാർലിക്കറിനു അനേകം ദേശീയവും അന്തർദ്ദേശീയവുമായ പുരസ്കാരങ്ങളും ഓണറ റി ബിരുദങ്ങളും ലഭിച്ചിട്ടുണ്ട്.അദ്ദേഹത്തിന്റെ ഗവേഷണപ്രവർത്തനങ്ങൾക്ക് 2004ൽ ഇന്ത്യയുടെ രണ്ടാമത്തെ പരമോന്നത ബഹുമതിയായ പദ്മവിഭൂഷൻ നൽകപ്പെട്ടു. 2010ലെ മഹാരാഷ്ട്രാ ഭൂഷൺ അവാർഡ് അദ്ദേഹം നേടി. അദ്ദേഹത്തിനു ഭട്നഗർ അവാർഡ്,എം.പി.ബിർല അവാർഡ്,പ്രിൿസ് ജൂൾസ് ജാൻസ്സെൻ അവാർഡ് എന്നിവ ലഭിച്ചിട്ടുണ്ട്. ശാസ്ത്ര ഗവേഷണങ്ങൾക്കു പുറമെ നാർലിക്കർ പുസ്തകങ്ങളിലൂടെയും ലേഖനങ്ങളിലൂടെയും റേഡിയോ ടെലിവിഷൻ പരിപാടികളിലൂടെയും ശാസ്ത്ര പ്രചാരണം നടത്തി വരുന്നു.ഇത്തരം പ്രവർത്തനങ്ങൾക്ക് അംഗീകാരമായി 1996ൽ അദ്ദേഹത്തിനു യുനെസ്കോ കലിംഗ സമ്മാനം  നൽകി ആദരിച്ചു. 1980കളിൽ വിശ്രുത ശസ്ത്രജ്ഞനായ കാൾ സേഗന്റെ ടീ.വീ പരമ്പരയായ കോസ്മോസ്:എ പെഴ്സോണൽ വോയേജ് ൽ നാർലിക്കറിനെപ്പറ്റി കാണിച്ചിരുന്നു.1990ൽ ദേശീയ ശാസ്റ്റ്ര അക്കാഡമിയുടെ ഇന്ദിരാഗാന്ധി അവാർഡ് നേടി.ശാസ്ത്രത്തിൽ അദ്ദേഹം ഒരു ആഗോള പ്രതിഭയാണ്. 2014 ൽ മറാത്തിയിലെ ആത്മകഥക്കുള്ള കേന്ദ്ര സാഹിത്യ അക്കാദമി പുരസ്കാരം ചാർ നഗരാന്തലേ മാസേ വിസ്വ എന്ന കൃതിക്കു ലഭിച്ചു.
കൃതികൾ
ശാസ്ത്ര പുസ്തകങ്ങൾക്കും പോപ്പുലർ ശാസ്ത്രസാഹിത്യരചനകൾക്കും പുറമെ,ഇംഗ്ലീഷ്,ഹിന്ദി,മറാട്ടി എന്നീ ഭാഷകളിൽ ശാസ്ത്ര സാഹിത്യ കൃതികളും നോവലുകളും ചെറുകഥകളും രചിച്ചിട്ടുണ്ട്.
സാഹിത്യകൃതികൾ
ഇംഗ്ലിഷിലുള്ളവ
മറാത്തിയിലുള്ളവ
മലയാാളത്തിലുള്ളവ
വ്യക്തിജീവിതം
നാർലിക്കർ ഗണിതഗവേഷകയും പ്രൊഫസ്സറുമായ മംഗള രാജ്വാഡെയെ വിവാഹം കഴിച്ചു.അവർക്കു മൂന്നു കുട്ടികൾ-ഗീത,ഗിരിജ,ലീലാവതി.
പുറം കണ്ണികൾ
വർഗ്ഗം:1938-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സൈദ്ധാന്തികഭൗതികശാസ്ത്രജ്ഞർ വർഗ്ഗം:ശാസ്ത്രസാഹിത്യകാർ വർഗ്ഗം:ശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:സൈദ്ധാന്തിക ഭൗതികശാസ്ത്രജ്ഞർ
മൈക്കൽ ലെവിറ്റ്
രസതന്ത്രത്തിനുള്ള നോബൽ സമ്മാനം നേടിയ ശാസ്ത്രജ്ഞനാണ് മൈക്കൽ ലെവിറ്റ്. ഇദ്ദേഹം ദക്ഷിണാഫ്രിക്കയിലെ പ്രിട്ടോറിയയിൽ 1947 മെയ് 9 നു ജനിച്ചു. അമേരിക്കയിലെ സ്റ്റാൻഫോർഡ് സർവ്വകലാശാലയിൽ ഘടനാജീവശാസ്ത്ത്തിന്റെ ഒരു പ്രൊഫസറായി സേവനം അനുഷ്ഠിയ്ക്കുന്നു. ഡി.എൻ.എ.യെക്കുറിച്ചുള്ള പഠനങ്ങൾക്ക് കമ്പ്യൂട്ടർ സോഫ്റ്റ്‌വെയർ രൂപപ്പെടുത്തുന്നതിൽ പ്രധാനപങ്ക് വഹിച്ചു. 2013 ലെ രസതന്ത്രത്തിനുള്ള നോബൽ സമ്മാനം അദ്ദേഹത്തിന് ലഭിയ്ക്കുകയുണ്ടായി.
അവലംബം
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1947-ൽ ജനിച്ചവർ വർഗ്ഗം:മേയ് 9-ന് ജനിച്ചവർ
പ്രിസില്ല ഡീൻ
പ്രിസില്ല ഡീൻ (നവംബർ 25, 1896 - ഡിസംബർ 27, 1987) നിശ്ശബ്ദ സിനിമയിലും നാടകങ്ങളിലും ഒരുപോലെ ശ്രദ്ധേയയായ ഒരു ജനപ്രിയ ഒരു അമേരിക്കൻ നടിയാണ്. അവരുടെ അഭിനയജീവിതം രണ്ടു ദശാബ്ദങ്ങളോളം നീണ്ടുനിന്നിരുന്നതായിരുന്നു.
ജീവിതരേഖ
1896 നവംബർ 25 ന് ന്യൂയോർക്ക് സിറ്റിയിലെ മൻഹാട്ടണിൽ ഒരു സജീവ നാടക കുടുംബത്തിൽ അവർ ജനിച്ചു. അവളുടെ മാതാവ് സുപ്രസിദ്ധ നാടകനടിയായിരുന്ന മേരി പ്രെസ്റ്റൺ ഡീൻ ആയിരുന്നു, പ്രിസില്ല ഡീൻ തന്റെ നാലാം വയസ്സിൽ മാതാപിതാക്കളിൽ അഭിനയിച്ച നാടകങ്ങളിലൂടെ അരങ്ങേറ്റം നടത്തിയിരുന്നു. പിന്നീട് പതിനാലു വയസ്സുവരെയുള്ള കാലത്ത് ഒരു കോൺവെന്റ് സ്കൂളിലെ വിദ്യാർത്ഥിയായിരിക്കെത്തന്നെ തന്റെ നാടകപ്രവർത്തനം തുടരുകയും സ്കൂളിൽ നിന്ന് വിടവാങ്ങിയതിനുശേഷം നാടകം ജീവിതമാർഗ്ഗമായി സ്വീകരിക്കുകയും അതോടൊപ്പം സിനിമയിൽ അവസരങ്ങൾക്കു ശ്രമിക്കുകയും ചെയ്തു.
അഭിനയിച്ച ചിത്രങ്ങൾ
നിശ്ശബ്ദചിത്രങ്ങൾ
അവലംബം
വർഗ്ഗം:1896-ൽ ജനിച്ചവർ വർഗ്ഗം:1987-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
പെൺമക്കൾ
ഗണേഷ് പിക്ചേഴ്സിന്റെ ബാനറിൽ കെ.പി. കൊട്ടാരക്കര അവതരിപ്പിച്ച രണ്ടാമത്തെ മലയാളചലച്ചിത്രമാണ് പെൺമക്കൾ. തിരുമേനി പിക്ചേഴ്സ് വിതരണം ചെയ്ത ഈ ചിത്രം 1966 ജൂൺ 17-ന് പ്രദർശനം തുടങ്ങി. ജയഭാരതി ആദ്യമായഭിനയിച്ച ചിത്രമെന്ന പ്രത്യേകതയും ഈ ചിത്രത്തിനുണ്ട്.
കഥാസാരം
ഏഴു പെണ്മക്കളുള്ള സത്യവാൻ ശങ്കുപ്പിള്ള മക്കളെ പരിപാലിക്കാനായി ഉദ്യോഗം രാജിവച്ചയാളാണ്. രണ്ടാമത്തെ മകൾ പത്മയുടെ ഓഫീസ് ജോലിയാണ് പ്രധാന വരുമാനം. ഓഫീസിലെ മുതലാളിക്ക് പത്മയുടെ ചേച്ചി കമലയിൽ അഭിനിവേശം ഉണ്ട്.
പുറത്തേക്കുള്ള കണ്ണികൾ
സിനീമാലയം ഡേറ്റാബേസിൽ നിന്ന് പെണ്മക്കൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:വയലാർ- ബാബുരാജ് ഗാനങ്ങൾ
അൽഫോൺസ് പുത്രൻ
മലയാളം, തമിഴ് ചലച്ചിത്രസംവിധായകനാണ് അൽഫോൺസ് പുത്രൻ.
ആലുവ കളത്തിൽ ലെയിൻ മാഞ്ഞൂരാൻ വീട്ടിൽ പുത്രൻ പോളിന്റെയും ഡെയ്സി പുത്രന്റെയും മകനായി ജനിച്ചു. ഊട്ടി ലവ്‌ഡേൽ സ്‌കൂളിൽ സ്കൂൾ വിദ്യാഭ്യാസവും ചെന്നൈയിലെ എസ്.എ.ഇ കോളേജിൽ നിന്ന് ഡിജിറ്റൽ ഫിലിം മേക്കിങ് കോഴ്‌സും പൂർത്തിയാക്കി.
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:തമിഴ്‌ ചലച്ചിത്രസം‌വിധായകർ വർഗ്ഗം:1984-ൽ ജനിച്ചവർ
റോഡ്രിഗ്വെസ് ഏകാകിപ്പക്ഷി
ഡോഡോ പക്ഷികളുടെ കുടുംബക്കാരായ, പറക്കാൻ കഴിയാത്ത ഒരു പക്ഷിയാണ് റോഡ്രിഗ്വെസ് ഏകാകിപ്പക്ഷി. മൗറീഷ്യസിൽ നിന്ന് 480 കിലോമീറ്റർ കിഴക്കുമാറിയുള്ള റോഡ്രിഗ്വെസ് ദ്വീപിലാണ് ഇവ ജീവിച്ചിരുന്നത്. 1780-നു ശേഷം ഇവയിൽ ഒന്നിനെപ്പോലും കണ്ടെത്തിയിട്ടില്ല.
അവലംബം
വർഗ്ഗം:പറക്കാത്ത പക്ഷികൾ വർഗ്ഗം:മൗറീഷ്യസിലെ പക്ഷികൾ
ആന്റണി ചുള്ളിക്കൽ
മലയാളനാടക സംഗീതജ്ഞനാണ് ആന്റണി ചുള്ളിക്കൽ.
കൊച്ചി എളമക്കര സ്വദേശിയായ ആന്റണി പത്താം വയസ്സു മുതൽ കഥാപ്രസംഗവുമായി കലാരംഗത്തെത്തുകയും സ്കൂൾ വിദ്യാഭ്യാസശേഷം ഹാർമോണിയത്തിലേക്ക് ചുവടു മാറുകയും ചെയ്തു. പതിനഞ്ചോളം പ്രൊഫഷണൽ നാടകങ്ങൾക്കു സംഗീതം നൽകിയ അദ്ദേഹം നിരവധി അമച്വർ നാടകങ്ങൾക്കും സംഗീതം നൽകി. ആലപ്പി തിയേറ്റേഴ്സ്, ദർശന തിയേറ്റേഴ്സ് എന്നിവയിൽ ഏറെക്കാലം പ്രവർത്തിച്ചു. കൂടാതെ കീബോർഡ് അദ്ധ്യാപകനുമായിരുന്നു. ഭാര്യ:സലോമി, മകൻ: ഷാനിൽ സി. ആന്റണി
അവലംബം
വർഗ്ഗം:മലയാളനാടക സംഗീതസംവിധായകർ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
അണ്ഡാശയ ക്ലിയർ-സെൽ കാർസിനോമ
വലത്ത്‌|ലഘുചിത്രം|[[Micrograph of an ovarian clear-cell carcinoma. H&E stain]] അണ്ഡാശയ ക്ലിയർ-സെൽ കാർസിനോമ അല്ലെങ്കിൽ അണ്ഡാശയത്തിലെ ക്ലിയർ-സെൽ കാർസിനോമ, ഓവേറിയൻ ക്ലിയർ-സെൽ അഡിനോകാർസിനോമ എന്നും അറിയപ്പെടുന്നു. ഇംഗ്ലീഷ്ഇ: Ovarian clear-cell carcinoma. ഇത് അണ്ഡാശയ കാർസിനോമയുടെ നിരവധി ഉപവിഭാഗങ്ങളിൽ ഒന്നാണ് - എപ്പിത്തീലിയൽ അണ്ഡാശയ കാൻസറിന്റെ ഒരു ഉപവിഭാഗമാണിത്. ഗവേഷണമനുസരിച്ച് എപിത്തീലിയൽ അർബുദങ്ങളിൽ നിന്ന് വ്യത്യസ്തമായി മിക്ക അണ്ഡാശയ അർബുദങ്ങളും ആരംഭിക്കുന്നത് അണ്ഡാശയത്തിന്റെ പാളിയായ എപ്പിത്തീലിയൽ പാളിയിലാണ്. ഈ എപ്പിത്തീലിയൽ ഗ്രൂപ്പിനുള്ളിൽ അണ്ഡാശയ ക്ലിയർ-സെൽ കാർസിനോമ 5-10% കാണപ്പെടുന്നു.
1973-ൽ ലോകാരോഗ്യ സംഘടന അണ്ഡാശയ അർബുദത്തിന്റെ ഒരു പ്രത്യേക വിഭാഗമായി ഇതിനെ അംഗീകരിച്ചു. വിവിധ വംശീയ വിഭാഗങ്ങളിൽ ഇതിന്റെ സംഭവങ്ങളുടെ നിരക്ക് വ്യത്യസ്തമാണ്. യുണൈറ്റഡ് സ്റ്റേറ്റ്സിൽ നിന്നുള്ള റിപ്പോർട്ടുകൾ കാണിക്കുന്നത് ഏഷ്യക്കാരിൽ 11.1% ആണ്, വെള്ളക്കാർ 4.8%, കറുത്തവർ 3.1% എന്നിങ്ങനെയാണ്. പാശ്ചാത്യ രാജ്യങ്ങളിൽ ക്ലിയർ-സെൽ കാർസിനോമകൾ വിരളമാണെങ്കിലും ഏഷ്യയുടെ ചില ഭാഗങ്ങളിൽ അവ വളരെ സാധാരണമാണെന്ന കണ്ടെത്തലുമായി ഈ സംഖ്യകൾ പൊരുത്തപ്പെടുന്നു.
വർഗ്ഗീകരണം
അണ്ഡാശയ കാർസിനോമയ്ക്ക് രണ്ട് ഉപവിഭാഗങ്ങളുണ്ട് - എപ്പിത്തീലിയൽ, നോൺപിത്തീലിയൽ; അണ്ഡാശയ ക്ലിയർ-സെൽ കാർസിനോമ ഒരു എപ്പിത്തീലിയൽ അണ്ഡാശയ അർബുദമാണ്. ഈ ഗ്രൂപ്പിലെ മറ്റ് പ്രധാന ഉപവിഭാഗങ്ങളിൽ ഹൈ-ഗ്രേഡ് സീറസ്, എൻഡോമെട്രിയോയിഡ്, മ്യൂസിനസ്, ലോ-ഗ്രേഡ് സീറസ് എന്നിവ ഉൾപ്പെടുന്നു. എപ്പിത്തീലിയൽ അണ്ഡാശയ മുഴകളുടെ ഏറ്റവും സാധാരണമായ രൂപമാണ് സീറസ് തരം. കോർഡ്-സ്ട്രോമൽ, ജെം സെൽ എന്നിവ നോൺപിത്തീലിയൽ വിഭാഗത്തിൽ പെടുന്നു, അവ വളരെ കുറവാണ്.
റഫറൻസുകൾ
വർഗ്ഗം:സ്ത്രീരോഗങ്ങൾ
ചുവപ്പ് വാലൻ ഗൗരാമി
ചുവപ്പ് വാലൻ ഗൗരാമി (ഒസ്ഫ്രോണിമുസ് ലതിക്ലാവിയുസ്) എന്ന മത്സ്യം  ഒസ്ഫ്രോനിമുഡെ എന്ന വലിയ ഗൗരാമി  കുടുംബത്തിലെ അംഗമാണ്. തെക്കുകിഴക്കൻ ഏഷ്യൻ ദ്വീപായ ബോർണിയോ സ്വദേശിയായ ഈ മത്സ്യത്തെ കിഴക്കൻ മലേഷ്യയിലെ സബായിലെ കിനാബത്താങ്കൻ, സെഗമ നദീതടങ്ങളിൽ മാത്രമാണ് കണ്ടുവരുന്നത്. ഒരു അക്വേറിയം മത്സ്യയിനമായി 1992 ൽ ആദ്യം കരുതിയ, ഇതിന്റെ കൃത്യമായ ഭൂപരിധി പൂർണ്ണമായും ഉറപ്പായിരുന്നില്ല, അതുപോലെതന്നെ ചില ഉറവിടങ്ങൾ ഇവ ഇന്തോനേഷ്യയിൽ നിന്നാണെന്ന് തെറ്റായി റിപ്പോർട്ടുചെയ്യാനും കാരണമായി.
ഒരു സാധാരണ മത്സ്യയിനമല്ലാത്ത ചുവന്ന വാൽ ഗൗരാമി എട്ടുവർഷത്തോളം സെഗാമ നദിയിൽ നടന്ന പഠനങ്ങളിൽ വളരെക്കുറച്ച് എണ്ണം മാത്രമേ പിടിക്കപ്പെട്ടിട്ടുള്ളൂ, ഇത് ഇതിനകം കിനബതങ്കൻ നദിയിയും നിമ്ന്ന മേഖലകളിൽനിന്ന് അപ്രത്യക്ഷമായിരിക്കാം. ബ്രൂണൈ, സരാവക്, നോർത്ത്, ഈസ്റ്റ്, വെസ്റ്റ് കലിമന്തൻ എന്നിവിടങ്ങളിൽ ഇത് അടുത്ത ബന്ധമുള്ള ''ഒ. സെപ്റ്റെംഫാസിയാറ്റസ് ഉപയോഗിച്ച് മാറ്റിസ്ഥാപിക്കുന്നു (ഈ ഇനം സബയിലും'' സംഭവിക്കാം, പക്ഷേ അത് സ്ഥിരീകരിച്ചിട്ടില്ല). സാധാരണ ഭീമൻ ഗൗരാമി ( ഒ. ഗോരാമി ) കുറഞ്ഞത് സരാവാക്കിലും പടിഞ്ഞാറൻ കലിമന്താനിലും കാണപ്പെടുന്നു, പക്ഷേ ഈ ഇനം ബോർണിയോ സ്വദേശിയല്ല, പകരം അവതരിപ്പിക്കപ്പെട്ടതാകാം.
വിവരണം
ചുവപ്പ് വാലൻ ഗൗരാമി  പ്രായപൂർത്തിയിൽ 50 സെൻറീമീറ്റർ (20 ഇഞ്ച്) വരെ വളരാം. ശരീരം വളരെ വലുതാണ്, പാർശ്വസ്ഥമായി ചുരുങ്ങുന്നു, ഏതാണ്ട് ഓവൽ ആകൃതിയിലാണ്. പ്രമുഖ താടിയെല്ലിനൊപ്പം തല വലുതാണ്. വാൽ വൃത്താകൃതിയിലാണ്, ശരീരത്തിന്റെ നിറം ചാര-നീല മുതൽ ചാര-പച്ച മുതൽ തവിട്ട് വരെയും പിന്നിൽ ഇരുണ്ട നിറത്തിലും വ്യത്യാസപ്പെടുന്നു. പെൺ മത്സ്യങ്ങൾക്ക് മങ്ങിയ നിറങ്ങളുണ്ട്. ഓസ്ഫ്രോനെമസ് ജനുസ്സിലെ മറ്റ് ഇനങ്ങളെപ്പോലെ, മത്സ്യക്കുഞ്ഞുങ്ങളും മുതിർന്നവരും തികച്ചും വ്യത്യസ്തരാണ്, കുട്ടികളിൽ നിറങ്ങൾ നാടകീയവും തിളക്കമുള്ള ചുവന്ന ചിറകുകൾ പ്രായത്തിനനുസരിച്ച് വികസിക്കുന്നു.
അവലംബം
വർഗ്ഗം:ഗൗരാമികൾ വർഗ്ഗം:വളർത്തുമത്സ്യങ്ങൾ
കെന്നത്ത് ഗ്രഹാം
കെന്നത്ത് ഗ്രഹാം (/ˈɡreɪ.əm/ gray-əm; 8 മാർച്ച് 1859 – 6 ജൂലൈ 1932) ഒരു ബ്രിട്ടീഷ് എഴുത്തുകാരനായിരുന്നു. അദ്ദേഹത്തിൻറെ 1908 ൽ പ്രസിദ്ധീകരിക്കപ്പെട്ട "The Wind in the Willows" എന്ന കുട്ടികളുടെ കൃതിയിലൂടെയാണ് കൂടുതൽ അറിയപ്പെടുന്നത്. ഈ പുസ്തകം കുട്ടികളുടെ പുസ്തകങ്ങളുടെ ഇടയിലെ ക്ലാസ്സിക്കുകളിലൊന്നായി അറിയപ്പെടുന്നു. "The Reluctant Dragon" എന്ന മറ്റൊരു പ്രസിദ്ധ ഗ്രന്ഥവും എഴുതിയിട്ടുണ്ട്. രണ്ടു പുസ്തകങ്ങളുടെ കഥകൾ അവലംബിച്ച് പിന്നീട് ഡിസ്നി; "The Adventures of Ichabod" "Mr. Toad and The Reluctant Dragon" എന്നിങ്ങനെ രണ്ടു ചിത്രങ്ങൾ നിർമ്മിക്കുകയുണ്ടായി.
അവലംബം
വർഗ്ഗം:ബ്രിട്ടീഷ് എഴുത്തുകാർ വർഗ്ഗം:മാർച്ച് 8-ന് ജനിച്ചവർ വർഗ്ഗം:1859-ൽ ജനിച്ചവർ വർഗ്ഗം:ജൂലൈ 6-ന് മരിച്ചവർ വർഗ്ഗം:1932-ൽ മരിച്ചവർ
ക്രിസ്ത്യൻ മെഡിക്കൽ കോളേജ്, ലുധിയാന
ഇന്ത്യയിലെ ഒരു സ്വകാര്യ, ന്യൂനപക്ഷ അധ്യാപന ആശുപത്രിയാണ് പഞ്ചാബിലെ ലുധിയാനയിലെ ക്രിസ്ത്യൻ മെഡിക്കൽ കോളേജ്, ലുധിയാന. 1894-ൽ സ്ഥാപിതമായ ഇത് ഏഷ്യയിലെ സ്ത്രീകൾക്കായുള്ള ആദ്യത്തെ മെഡിക്കൽ വിദ്യാലയമായിരുന്നു.
ചരിത്രം
1881-ൽ സ്കോട്ടിഷ് സുവിശേഷക സഹോദരിമാരായ മാർത്ത റോസ് ഗ്രീൻഫീൽഡും കേ ഗ്രീൻഫീൽഡും ചേർന്നാണ് ലുധിയാനയിൽ മെഡിക്കൽ മിഷനറി പ്രവർത്തനം ആരംഭിച്ചത്. 1893-ൽ ഡാം എഡിത്ത് മേരി ബ്രൗൺ അവരോടൊപ്പം ചേർന്നു. അടുത്ത വർഷം അവർ ക്രിസ്ത്യൻ സ്ത്രീകൾക്കായി നോർത്ത് ഇന്ത്യൻ സ്കൂൾ ഓഫ് മെഡിസിൻ സ്ഥാപിച്ചു. 1964-ൽ, മെഡിസിൻ ഡിപ്പാർട്ട്‌മെന്റ് ആവശ്യമായ അധ്യാപകരുടെയും സേവനങ്ങളുടെയും എണ്ണം കൈവരിച്ചു, അത് വൈദ്യശാസ്ത്രത്തിൽ ബിരുദാനന്തര ബിരുദധാരികളെ പരിശീലിപ്പിക്കുന്നതിനായി അപ്‌ഗ്രേഡുചെയ്‌തു, ഇത് എംഡി ബിരുദത്തിലേക്ക് നയിച്ചു. നിലവിൽ കോളേജ് എല്ലാ പ്രധാന സ്പെഷ്യാലിറ്റി, സൂപ്പർ സ്പെഷ്യാലിറ്റി സേവനങ്ങളിലും സ്പെഷ്യാലിറ്റി, സൂപ്പർ സ്പെഷ്യാലിറ്റി ബിരുദങ്ങൾ വാഗ്ദാനം ചെയ്യുന്നു. കോളേജ് ബാബ ഫരീദ് യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.
ആശുപത്രി സേവനങ്ങൾ
പ്രൈമറി പെരിഫറൽ കെയർ മുതൽ സൂപ്പർ സ്പെഷ്യാലിറ്റി കെയർ വരെ വിവിധ തരത്തിലുള്ള സേവനങ്ങൾ ആശുപത്രി നൽകുന്നു. അനസ്‌തേഷ്യയും ക്രിട്ടിക്കൽ കെയറും, ക്ലിനിക്കൽ സൈക്കോളജി, ഡെർമറ്റോളജി, ഇഎൻടി, ഗൈനക്കോളജി ആൻഡ് ഒബ്‌സ്റ്റട്രിക്‌സ്, ഇന്റേണൽ മെഡിസിനും സ്പെഷ്യാലിറ്റികളും, ഒഫ്താൽമോളജി, ഓർത്തോപീഡിക്‌സ്, പീഡിയാട്രിക്‌സ്, സൈക്യാട്രി, ഫിസിയോതെറാപ്പി, റേഡിയേഷൻ തെറാപ്പി, സർജിക്കൽ സ്പെഷ്യാലിറ്റികൾ എന്നിവ വകുപ്പുകളിലും സേവനങ്ങളിലും ഉൾപ്പെടുന്നു. കാർഡിയോളജി, കാർഡിയോ തൊറാസിക് സർജറി, ന്യൂറോ സർജറി, ഓങ്കോളജി, നിയോനറ്റോളജി, ന്യൂറോളജി, നെഫ്രോളജി, പീഡിയാട്രിക് സർജറി, പ്ലാസ്റ്റിക് സർജറി & മൈക്രോ സർജറി, യൂറോളജി & ട്രാൻസ്പ്ലാൻറേഷൻ, ക്ലിനിക്കൽ ഹെമറ്റോളജി തുടങ്ങിയ സൂപ്പർ സ്പെഷ്യാലിറ്റി സേവനങ്ങളും ലഭ്യമാണ്. പഞ്ചാബിലെ ലഹരിവസ്തുക്കളുടെ ദുരുപയോഗ പ്രതിസന്ധിയെ ഹോസ്പിറ്റലിലെ സൈക്യാട്രി വിഭാഗം നേരിടുകയാണ്. ഡിപ്പാർട്ട്‌മെന്റ് ഡി-അഡിക്ഷൻ സേവനങ്ങൾ വാഗ്ദാനം ചെയ്യുന്നു, ഈ സേവനത്തിന് എത്തുന്ന മിക്ക രോഗികളും 20 നും 30 നും ഇടയിൽ പ്രായമുള്ളവരാണെന്നും ചുമ സിറപ്പ്, ഹെറോയിൻ മുതല് കൊക്കെയ്ൻ, മദ്യം തുടങ്ങി എന്തിനും അടിമകളാണെന്നും കണ്ടെത്തി.
അരാന്ത സാഞ്ചെസ് വികാരിയോ
ലോക ഒന്നാം നമ്പർ ആയിരുന്ന ഒരു  മുൻ പ്രൊഫഷണൽ ടെന്നീസ് താരമാണ് സ്പാനിഷുകാരിയായ  അരാന്ത സാഞ്ചെസ് വികാരിയോ. ആറ് ഗ്രാൻഡ്സ്ലാം സിംഗിൾസ് കിരീടങ്ങൾ, ആറ് ഗ്രാൻഡ്സ്ലാം വനിതാ ഡബിൾസ് കിരീടങ്ങൾ, നാലു  ഗ്രാൻഡ്സ്ലാം മിക്സഡ് ഡബിൾസ് കിരീടങ്ങൾ  എന്നിവ നേടിയിട്ടുണ്ട്. 1994 ൽ  ഐ ടി എഫ് വേൾഡ് ചാമ്പ്യൻ ഓഫ് ദി ഇയർ പട്ടം  നേടിയിട്ടുണ്ട്.
പുറംകണ്ണികൾ
വർഗ്ഗം:ലോക 1-ആം നമ്പർ ടെന്നീസ് കളിക്കാർ വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:വനിതാ ടെന്നീസ് കളിക്കാർ വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
ഇജോ ക്ഷേത്രം
ഇന്തോനേഷ്യയിൽ സ്ഥിതിചെയ്യുന്ന ഒരു ഹിന്ദു കാൻഡിയാണ് (ക്ഷേത്രം) ഇജോ ക്ഷേത്രം ( Candi Ijo  ). രതു ബോക്കോയിൽ നിന്ന് 4 കിലോമീറ്ററും യോഗ്യകർത്താ റീജിയണിന്റെ തലസ്ഥാനനഗരമായ യോഗ്യകർത്തയിൽനിന്ന് 18 കിലോമീറ്ററും അകലെയായാണ് ഈ ക്ഷേത്രം സ്ഥിതിചെയ്യുന്നത്. എ.ഡി. പത്താം നൂറ്റാണ്ടിനും പതിനൊന്നാം നൂറ്റാണ്ടിനും ഇടയിൽ മതരം സാമ്രാജ്യ കാലഘട്ടത്തിലാണ് ഈ ക്ഷേത്രം പണികഴിപ്പിച്ചത്.
ക്രിസ്ത്യൻ മെഡിക്കൽ കോളേജ്, ലുധിയാന
കമ്മ്യൂണിറ്റി സേവനങ്ങൾ
സിഎംസി ലുധിയാന നഗര-ഗ്രാമ സമൂഹങ്ങളിൽ ക്ലിനിക്കുകളിലൂടെയും മെഡിക്കൽ ക്യാമ്പുകളിലൂടെയും ആരോഗ്യ പരിരക്ഷയും വിദ്യാഭ്യാസവും നൽകുന്നു. 2003 ഏപ്രിൽ മുതൽ ഒരു സമർപ്പിത റൂറൽ ഹെൽത്ത് ഔട്ട്റീച്ച് പ്രോഗ്രാം (RHOP) നിലവിലുണ്ട്. ലുധിയാനയ്ക്ക് ചുറ്റുമുള്ള ഗ്രാമീണ മേഖലകളിൽ ഗ്രാമ പഞ്ചായത്തുകൾ, പ്രാദേശിക ട്രസ്റ്റുകൾ, മറ്റ് പ്രാദേശിക സംഘടനകൾ എന്നിവയുമായി ചേർന്ന് ആരോഗ്യ സേവനങ്ങളുടെ ഒരു ശൃംഖല നൽകാൻ ഈ പുതിയ സംരംഭം ആരംഭിച്ചു. മാനസിക വൈകല്യമുള്ള കുട്ടികളുടെ ഭവനമായ മിഷനറീസ് ഓഫ് ചാരിറ്റിയിൽ പ്രതിമാസ സൈക്യാട്രിക് ക്ലിനിക്ക് നടത്തപ്പെടുന്നു. ലാൽട്ടൺ കലാൻ, റൗവൽ, മൽസിഹാൻ ഭായികെ, ഹംബ്രാൻ തുടങ്ങിയ ചുറ്റുമുള്ള ഗ്രാമങ്ങളിലെ ക്ലിനിക്കുകൾ ഈ പ്രോഗ്രാമിന് കീഴിൽ സംഘടിപ്പിക്കുകയും നിയന്ത്രിക്കുകയും ചെയ്യുന്നു. സോഷ്യൽ ആൻഡ് പ്രിവന്റീവ് മെഡിസിൻ (എസ്പിഎം) വിഭാഗം ഈ പരിപാടിയിൽ വളരെ സജീവമാണ്. അടിസ്ഥാന ആരോഗ്യ സംരക്ഷണം നൽകുന്ന സമീപ പ്രദേശങ്ങളിലെ കമ്മ്യൂണിറ്റി ഹെൽത്ത് സെന്ററുകൾ ഈ വകുപ്പാണ് കൈകാര്യം ചെയ്യുന്നത്. ഈ കേന്ദ്രങ്ങളിൽ വിദ്യാർത്ഥികളെയും ഫിസിഷ്യൻമാരെയും സ്ഥിരമായി നിയമിക്കുന്നു.
അക്കാദമിക്
സിഎംസി ലുധിയാനയ്ക്ക് ഇതുമായി ബന്ധപ്പെട്ട ഇനിപ്പറയുന്ന കോളേജുകളുണ്ട്:
ഇജോ ക്ഷേത്രം
ക്ഷേത്രത്തിന്റെ സ്ഥാനം
യോഗ്യകർത്തയിലെ സ്ലെമാൻ റീജൻസിയിലുള്ള കെകാമതാൻ പ്രംബനാൻ പ്രദേശത്തുള്ള സാംബിറെജോ ഗ്രാമത്തിലെ ഗ്രോയോകാൻ ഹാംലെറ്റ് എന്ന പ്രദേശത്തായാണ് ഇജോ ക്ഷേത്രം സ്ഥിതിചെയ്യുന്നത്. ക്ഷേത്രം സ്ഥിതിചെയ്യുന്ന ഗുമുക് ഇജോ കുന്ന് എന്ന കുന്നിന്റെ പേരിൽ നിന്നാണ് ക്ഷേത്രത്തിന്റെ പേര് ഉത്ഭവിച്ചത്. ഗുമുക് ഇജോ കുന്നിന്റെ പടിഞ്ഞാറൻ ചരിവിലായാണ് ക്ഷേത്രമൈതാനം സ്ഥിതിചെയ്യുന്നത്. യോഗകാർത്തയ്ക്ക് കിഴക്കായി രതു ബോക്കോ പുരാവസ്തു പ്രദേശത്തു നിന്ന് 4 കിലോമീറ്റർ തെക്കുകിഴക്കായാണ് ഇജോ ക്ഷേത്ര കോമ്പൗണ്ട് സ്ഥിതിചെയ്യുന്നത്. സമുദ്രനിരപ്പിൽ നിന്ന് 410 മീറ്റർ ഉയരത്തിലാണ് ഇജോ ക്ഷേത്രത്തിന്റെ സ്ഥാനം. ഗുമുക് ഇജോയുടെ പടിഞ്ഞാറൻ കുന്നിനു താഴെയായി അനേകം നെൽവയലുകളും ഗ്രാമങ്ങളും കൂടാതെ അഡിസുസിപ്റ്റോ അന്താരാഷ്ട്ര വിമാനത്താവളവും സ്ഥിതിചെയ്യുന്നു.
ക്രിസ്ത്യൻ മെഡിക്കൽ കോളേജ്, ലുധിയാന
അക്കാദമിക്
എംബിബിഎസ്, ബീഡിഎസ്, ബി എസ്സി നഴ്സിംഗ് എന്നിവയുൾപ്പെടെ മെഡിക്കൽ സ്ട്രീമിൽ 50-ലധികം കോഴ്സുകൾ സിഎംസി ലുധിയാന വാഗ്ദാനം ചെയ്യുന്നു. ഈ കോഴ്സുകളിലെല്ലാം ബിരുദ, ബിരുദാനന്തര, ഡോക്ടറൽ കോഴ്സുകൾ ഉൾപ്പെടുന്നു. ഇത് നിരവധി മേഖലകളിൽ ബിരുദാനന്തര ഡിപ്ലോമകളും നൽകുന്നു.
ഇജോ ക്ഷേത്രം
ക്ഷേത്രത്തിന്റെ സ്ഥാനം
ക്ഷേത്ര മൈതാനത്തിന്റെ ആകെ വിസ്തീർണ്ണം 0.8 ഹെക്ടർ ആണ്. എന്നാൽ യഥാർത്ഥ ക്ഷേത്ര മൈതാനം ഇതിലും വളരെ വലുതായിരുന്നിരിക്കാമെന്ന് കണക്കാക്കപ്പെടുന്നു. കുന്നിന്റെ അടിവാരത്തും പടിഞ്ഞാറു ചരിവുകളിലും ചില പുരാവസ്തു പ്രദേശങ്ങളും ക്ഷേത്ര അവശിഷ്ടങ്ങളുമുണ്ട്. ഇത് കുന്ന് കയറുന്നതുമുതൽ പ്രധാന ക്ഷേത്രം വരെയുള്ള വലിയൊരു പ്രദേശം ക്ഷേത്രത്തിന്റെ ഭാഗമായി നിലനിന്നിരുന്നു എന്ന അനുമാനത്തിന് തെളിവുകൾ നൽകുന്നു.
ക്രിസ്ത്യൻ മെഡിക്കൽ കോളേജ്, ലുധിയാന
ദേശീയ ഫാക്കൽറ്റി വികസനവും FAIMER പ്രവർത്തനങ്ങളും
ഫൗണ്ടേഷൻ ഫോർ അഡ്വാൻസ്‌മെന്റ് ഓഫ് ഇന്റർനാഷണൽ മെഡിക്കൽ എജ്യുക്കേഷൻ ആൻഡ് റിസർച്ച് (FAIMER), യുഎസ്എയും മെഡിക്കൽ കൗൺസിൽ ഓഫ് ഇന്ത്യയും സ്ഥാപനത്തെ ഫാക്കൽറ്റി വികസനത്തിനുള്ള ഒരു നോഡൽ കേന്ദ്രമായി അംഗീകരിച്ചിട്ടുണ്ട്. വിവിധ മെഡിക്കൽ കോളേജുകളിൽ നിന്നായി ആയിരത്തിലധികം അധ്യാപകർക്ക് ഈ സംരംഭങ്ങളിലൂടെ ഇതുവരെ പരിശീലനം ലഭിച്ചിട്ടുണ്ട്.
ഇജോ ക്ഷേത്രം
ക്ഷേത്ര സമുച്ചയം
കുന്നിന്റെ ഭൂപ്രകൃതി അനുസരിച്ച് ക്ഷേത്ര സമുച്ചയം പടിഞ്ഞാറോട്ടും കിഴക്കോട്ടും വ്യാപിക്കുമെന്ന് കണക്കാക്കപ്പെടുന്നു. കുന്നിന്റെ അടിവാരത്തുനിന്നും ക്ഷേത്രത്തിലേക്കുള്ള പാതയിൽ അനേകം തട്ടുകൾ ഉണ്ട്. ഇവയുടെ ഏറ്റവും മുകളിലായാണ് നിലവിലുള്ള ക്ഷേത്രം സ്ഥിതിചെയ്യുന്നത്. ഈ തട്ടുകളിലെല്ലാം പല ക്ഷേത്ര അവശിഷ്ടങ്ങൾ കാണപ്പെടുന്നു. ഇവയിൽ ഭൂരിഭാഗം പ്രദേശത്തും ഉത്ഘനനം നടക്കുന്നു. 10 പെ‍ർവാരകളോ അതിനടുത്തോ ക്ഷേത്ര അവശിഷ്ടങ്ങൾ ഈ തട്ടുകൾക്കുള്ളിൽ മറഞ്ഞുകിടക്കുന്നുണ്ടാവാമെന്ന് കണക്കാക്കപ്പെടുന്നു. പത്ത് പെർവാര അല്ലെങ്കിൽ അതിലധികം ക്ഷേത്ര അവശിഷ്ടങ്ങൾ ഇപ്പോഴും ഈ ടെറസുകളിൽ അടക്കം ചെയ്തിട്ടുണ്ടെന്ന് കണക്കാക്കപ്പെടുന്നു.
ക്രിസ്ത്യൻ മെഡിക്കൽ കോളേജ്, ലുധിയാന
ദേശീയ ഫാക്കൽറ്റി വികസനവും FAIMER പ്രവർത്തനങ്ങളും
FAIMER റീജിയണൽ ഇൻസ്റ്റിറ്റ്യൂട്ട് എല്ലാ വർഷവും ഫെബ്രുവരിയിൽ അതിന്റെ സെഷനുകൾ നടത്തുകയും വിദ്യാഭ്യാസ രീതികളിലും വിദ്യാഭ്യാസ നേതൃത്വത്തിലും തീവ്രപരിശീലനത്തിനായി 20 അംഗങ്ങളെ എൻറോൾ ചെയ്യുകയും ചെയ്യുന്നു.
റാങ്കിംഗുകൾ
നാഷണൽ ഇൻസ്റ്റിറ്റ്യൂഷണൽ റാങ്കിംഗ് ഫ്രെയിംവർക്ക് (NIRF) 2023-ൽ ഇന്ത്യയിലെ മെഡിക്കൽ കോളേജുകളിൽ CMC ലുധിയാനക്ക് 42-ആം റാങ്ക് നൽകി. CMC ലുധിയാന 2022-ലെ ഇന്ത്യ ടുഡേയുടെ റാങ്കിങ്ങിൽ ഇത് 28-ാം സ്ഥാനത്താണ്.
അവലംബം
<references group="" responsive="1">
ഇജോ ക്ഷേത്രം
പ്രധാന ക്ഷേത്രം
വലത്ത്‌|ലഘുചിത്രം| പ്രധാന ക്ഷേത്രം, മൂന്ന് സ്ഥലങ്ങൾ കാണിക്കുന്നു. പെർവാര ക്ഷേത്രങ്ങളിലൊന്ന് അതിന്റെ പിന്നിൽ കാണാം. പ്രധാന ക്ഷേത്രത്തിൽ ചതുരാകൃതിയിലുള്ള തറയാണ് ഉള്ളത്. പടിഞ്ഞാറുഭാഗത്തുനിന്നാണ് ഗർഭഗൃഹത്തിലേക്കുള്ള പ്രവേശനകവാടം. ഈ കവാടത്തിനിരുവശവും രണ്ട് ജനാലകൾ പോലെ തോന്നുന്ന ഭാഗമുണ്ട്. ഇതിൽ കല-മകര അലങ്കാരങ്ങളും കൊത്തുപണികളുമുണ്ട്. വടക്ക്, കിഴക്ക്, തെക്ക് വശത്തുള്ള ഭിത്തികളിലെ ജനലുകളിലും കാലാ-മകര ശൈലിയിൽ അലങ്കരിച്ചിരിക്കുന്നു. മധ്യഭാഗത്തെ ജനൽ മറ്റ് രണ്ട് ജനലുകളിൽ നിന്ന് അല്പം വലിപ്പത്തിലുള്ളതാണ്. ഇവിടെ വിവിധ ഹിന്ദു ദേവതകളുടെ വിഗ്രഹങ്ങൾ ഉണ്ടായിരുന്നിരിക്കണം. ഇപ്പോൾ ഈ സ്ഥലങ്ങൾ ശൂന്യമാണ്.
ക്രിസ്ത്യൻ മെഡിക്കൽ കോളേജ്, ലുധിയാന
പുറം കണ്ണികൾ
വർഗ്ഗം:Coordinates on Wikidata വർഗ്ഗം:പഞ്ചാബിലെ മെഡിക്കൽ കോളേജുകൾ
ഇജോ ക്ഷേത്രം
പ്രധാന ക്ഷേത്രം
നിലത്തുനിന്ന് 1.2 മീറ്റർ ഉയരത്തിലുള്ള പ്രധാന വാതിലിൽ എത്താൻ രണ്ടുവശവും കെട്ടുകൾ ഉള്ള ഒരു ഗോവണിപ്പടി രൂപകൽപ്പന ചെയ്തിട്ടുണ്ട്. വാതിൽ മുകളിൽ കാലയുടെ തല കൊത്തിവയ്ച്ചിരിക്കുന്നു. ഈ തല വാതിലിന് ഇരുവശവുമുള്ള മകരയുടെ ശരീരവുമായി ബന്ധിപ്പിച്ചിരിക്കുന്നു. പുരാതന ജാവയിലെ ക്ഷേത്രങ്ങളിൽ ഈ കല-മകര പാറ്റേൺ സാധാരണയായി കാണപ്പെടുന്നു. മകരയുടെ വായിൽ കൊത്തുപണികളുള്ള ചെറിയ കിളികളുണ്ട്.
പ്രധാന അറയ്ക്കുള്ളിൽ നാഗത്താൽ അലങ്കരിച്ച ഒരു വലിയ ലിംഗവും യോനിയും ചേർന്ന പ്രതിമ ഉണ്ട്. ഫാലിക് ലിംഗത്തിന്റെയും യോനിയുടെയും ഐക്യം ശിവനും പാർവതിയും തമ്മിലുള്ള ഐക്യത്തെ പ്രതിനിധാനം ചെയ്യുന്നു. ശിവൻ അദ്ദേഹത്തിന്റെ ശക്തിയുമായി ഒന്നുചേർന്നിരിക്കുന്നു എന്നതാണ് ഈ വിഗ്രഹം പ്രതിനിധാനം ചെയ്യുന്നത്. മുറിയുടെ അകത്തെ ഭിത്തിയുടെ ഇരുവശത്തും മൂന്ന് ഭിത്തിമാടങ്ങൾ കാണാം. ഓരോന്നിലും ഒരു ജോടി ദേവത, വലുതോ പ്രധാനമോ അല്ലാത്ത ഹിന്ദു ദേവന്മാർ, ദേവതകൾ എന്നിവയുടെ വിഗ്രഹങ്ങൾ ഉണ്ട്.
മൂന്ന് തട്ടുള്ള മട്ടുപ്പാവുകളായി ക്രമീകരിച്ചിരിക്കുന്ന പ്രധാന ക്ഷേത്രത്തിന്റെ മേൽക്കൂര മുകളിലേയ്‌ക്കുപോകുന്തോറും വലുപ്പം കുറഞ്ഞു സ്റ്റെപ്പ്ഡ് പിരമിഡ് രൂപപ്പെടുന്നു. ഓരോ വശത്തും ഓരോ സ്റ്റെപ്പിലും 3 രത്‌നകളുണ്ട്. മേൽക്കൂരയിൽ മുകളിൽ ഉച്ചിഭാഗത്ത് ഒരു വലിയ രത്‌ന ഉറപ്പിച്ചിരിക്കുന്നു. ക്ഷേത്രഭിത്തികളും മേൽക്കൂരയും തമ്മിലുള്ള ബന്ധിപ്പിച്ചിരിക്കുന്ന ഇടങ്ങളിൽ പുഷ്പമാതൃകകളും ഗണങ്ങളുടെയും (കുള്ളൻ) പ്രതിമകൾ കൊണ്ട് അലങ്കരിച്ചിരിക്കുന്നു. മേൽക്കൂരയുടെ അഗ്രഭാഗങ്ങളിൽ പുഷ്പാലംകൃതമായ ഫ്രെയിമുകളുടെ കൊത്തുപണികൾ ഉണ്ട്. ഇവയുടെ മദ്ധ്യത്തിൽ ഹിന്ദു ദേവതമാരുടെ ചിത്രങ്ങൾ ഉണ്ട്. ഇവയുടെ കൈകൾ അനുഗ്രഹമുദ്രയിൽ പിടിച്ചിരിക്കുന്നു. മറ്റേ കയ്യിൽ പൂക്കൾ പിടിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്തോനേഷ്യയിലെ ഹിന്ദുക്ഷേത്രങ്ങൾ
പൂരിത സംയുക്തങ്ങൾ
ഒരു സംയുക്തത്തിലെ  കാർബൺ ആറ്റങ്ങൾ എല്ലാം ഏകബന്ധനം വഴി സംയോജിക്കപ്പെട്ടിരിക്കുന്നവയും കാർബണിന്റെ മറ്റെല്ലാ സംയോജകതയും ഹൈഡ്രജൻ ആറ്റങ്ങൾ വഴി സംയോജിക്കപ്പെട്ടിരിക്കുന്ന  കാർബണിക സംയുക്തങ്ങളെ  കാർബണിക രസതന്ത്രത്തിൽ പൂരിത സംയുക്തങ്ങൾ എന്ന് വിളിക്കുന്നു. ആൽകെയ്നുകൾ പൂരിത സംയുക്തങ്ങൾക്ക് ഉദാഹരണമാണ്.
രഹസ്യ സമൂഹങ്ങൾ
പൊതു സമൂഹത്തിൽ നിന്നു മറച്ചു വയ്ക്കപ്പെട്ടതും, ഗുപ്തമായ ഉദ്ദേശ്യങ്ങൾക്കായി നിലകൊള്ളുന്നതുമായ ക്ലബ്ബുകളോ സംഘടനകളോ ആണ് രഹസ്യ സമൂഹങ്ങൾ. രഹസ്യ സമൂഹങ്ങൾ തങ്ങളുടെ അസ്തിത്വം പോലും സമൂഹത്തിൽ കാട്ടുകയില്ല. എന്നാൽ, തീവ്രവാദ-ഭീകരവാദ സംഘടനകളോ, രഹസ്യാന്വേഷണ സംഘടനകളെയോ രഹസ്യ സമൂഹം എന്ന് വിളിക്കുകയില്ല. കാരണം, അവയുടെ പേര് പുറത്തു വന്നില്ലെങ്കിലും അവയുടെ ചെയ്തികൾ പൊതു സമൂഹത്തിൽ പ്രദർശിതമാകും. രഹസ്യ സമൂഹങ്ങളുടെ പേരോ, അവയുടെ പ്രവൃത്തികളോ പൊതു സമൂഹം അറിയുന്നില്ല. ഒരു സമൂഹത്തിനെ രഹസ്യ സമൂഹം എന്ന് വിളിക്കപ്പെടാനുള്ള മാനദണ്ഡം, പ്രസ്തുത സമൂഹത്തെ പറ്റി ആ സമൂഹത്തിലില്ലാത്ത ഒരുത്തർക്കും അറിവില്ലാതിരിക്കുന്നു എന്ന അവസ്ഥയിലാണ്. ഇത്തരം സമൂഹങ്ങൾ രഹസ്യാത്മകതയ്ക്ക് അദമ്യമായ പ്രാധാന്യം നൽകുന്നവയാണ്, അറിവുകൾ കൈമാറുന്നതിലും സൂക്ഷിക്കുന്നതിലും, അംഗങ്ങൾ തമ്മിൽ വൈകാരിക ബന്ധങ്ങൾ ഇല്ലാതെ സൂക്ഷിക്കുന്നതിലും, രഹസ്യമായ ആചാരങ്ങൾ പിൻപറ്റുന്നതിലും, പുതിയ അംഗത്വങ്ങൾ നിഷേധിക്കുന്നതിലും ഊന്നൽ നൽകുന്നു.
അലൻ ആക്സല്രോഡ്, തന്റെ കൃതിയായ The International Encyclopedia of Secret Societies and Fraternal Orders എന്ന പുസ്തകത്തിൽ രഹസ്യ സമൂഹങ്ങളെ നിർവ്വചിക്കുന്നത്:
ഡേവിഡ് വി ബെരെറ്റ് തന്റെ കൃതിയായ Secret Societies: From the Ancient and Arcane to the Modern and Clandestine എന്ന പുസ്തകത്തിൽ അല്പം വ്യത്യസ്തമായ വാക്കുകളാൽ രഹസ്യ സമൂഹങ്ങളുടെ സ്വഭാവങ്ങളെ നിർവ്വചിക്കുന്നു.
ഇനി ദിമ-ഒക്കോജി
ആദ്യകാല ജീവിതവും വിദ്യാഭ്യാസവും
ദിമാ-ഒക്കോജി നൈജീരിയയിലെ എഡോ സ്റ്റേറ്റ്, എസാൻ നോർത്ത്-ഈസ്റ്റ് എൽജിഎയിൽ നിന്നാണ്. അവരുടെ അച്ഛൻ ഒരു മെഡിക്കൽ ഡോക്ടറും അമ്മ റിട്ടയേർഡ് ബാങ്കറും സംരംഭകയുമാണ്. അവർ ലാഗോസിലെ എയർഫോഴ്സ് പ്രൈമറി സ്കൂളിൽ ചേരുകയും എയർഫോഴ്സ് കോമ്പ്രിഹെൻസീവ് സെക്കൻഡറി സ്കൂളായ ഇബാദാനിലേക്ക് മാറുകയും ചെയ്തു. നൈജീരിയയിലെ കോവ്നന്റ് സർവകലാശാലയിൽ പഠിച്ച അവർ അവിടെ നിന്നും ഇന്റർനാഷണൽ റിലേഷൻസിൽ ബിരുദം നേടി. അഭിനയത്തിലേക്കുള്ള പാത പിന്തുടരുന്നതിനായി അവർ നിക്ഷേപ ബാങ്കിംഗിലെ ജോലി ഉപേക്ഷിച്ചു. ഇത് വളരെ പ്രശസ്തമായ ന്യൂയോർക്ക് ഫിലിം അക്കാദമിയിൽ നിന്ന് അഭിനയത്തിൽ ബിരുദം നേടാൻ അവരെ പ്രേരിപ്പിച്ചു.
രഹസ്യ സമൂഹങ്ങൾ
വിഭാഗങ്ങൾ
രഹസ്യ സമൂഹങ്ങളെ ചുരുങ്ങിയത് അഞ്ച് തരമായി തിരിക്കാം.
ഇനി ദിമ-ഒക്കോജി
കരിയർ
2014 – 2017 ദിമ-ഒക്കോജി വിനോദരംഗത്ത് ഒരു കരിയർ പിന്തുടരുന്നതിനായി സാമ്പത്തിക വ്യവസായത്തിലെ ജോലി രാജിവച്ചു. നോളിവുഡിലെ അവരുടെ കരിയർ ബിഫോർ 30 ൽ പ്രൊഡക്ഷൻ അസിസ്റ്റന്റായി ആരംഭിച്ചു. ടെസ്റ്റ് ഓഫ് ലവ് എന്ന ടെലിവിഷൻ പരമ്പരയിൽ "ഫെയ്‌സായോ പെപ്പിൾ" അഭിനയിച്ചപ്പോൾ അവർ അഭിനയരംഗത്തേക്ക് പ്രവേശിച്ചു. 2016 ൽ നോർത്ത് ഈസ്റ്റ് എന്ന സിനിമയിൽ "ഹദീസ അഹമ്മദ്" ആയി അഭിനയിച്ചു. വ്യത്യസ്ത മത പശ്ചാത്തലത്തിലുള്ള ഒരാളുമായി പ്രണയബന്ധം ആരംഭിച്ച ഒരു മുസ്ലീം സ്ത്രീയായിരുന്നു അവരുടെ കഥാപാത്രം. ഈ സിനിമയിലെ അഭിനയത്തിന് 2017 നൈജീരിയ എന്റർടൈൻമെന്റ് അവാർഡ്സിൽ മികച്ച സഹനടിയാനായി തിരഞ്ഞെടുക്കപ്പെട്ടു. അതേ സമയം തന്നെ ഡിമാ-ഒക്കോജിയെ സിറ്റി പീപ്പിൾ മൂവി അവാർഡ്സിൽ ഏറ്റവും മികച്ച നടിക്ക് നാമനിർദ്ദേശം ചെയ്യപ്പെട്ടു. 2017 ലെ ദി ഫ്യൂച്ചർ അവാർഡ് ആഫ്രിക്കയിലേക്ക് അവർ നാമനിർദ്ദേശം ചെയ്യപ്പെട്ടു.
രഹസ്യ സമൂഹങ്ങൾ
ഇന്റർനെറ്റ്
സിക്കാഡ 3301 (cicada 3301) എന്നത് ഇന്റർനെറ്റിലെ ഒരു രഹസ്യ സമൂഹമാണ്. വർഗ്ഗം:രഹസ്യ സമൂഹങ്ങൾ
ഇനി ദിമ-ഒക്കോജി
കരിയർ
2016 ൽ, എൻ‌ഡാനി സ്കിന്നി ഗേൾ ഇൻ ട്രാൻസിറ്റ് ടിവി വെബ് സീരീസിൽ ഹദീസയുടെ വേഷം അവതരിപ്പിച്ചു. അതേ വർഷം "5ive", "ഇറ്റ്സ് ഹെർ ഡേ", "നോർത്ത് ഈസ്റ്റ്" എന്നിവയിലും അവർ അഭിനയിച്ചു.
2017-ൽ "ബാറ്റിൽ ഗ്രൗണ്ട്", ദി റോയൽ ഹൈബിസ്കസ് ഹോട്ടൽ എന്നിവയിൽ അവർ അഭിനയിച്ചു അഭിനയത്തിന് അവരെ ദി ഫ്യൂച്ചർ അവാർഡ് സമ്മാനത്തിന് നാമനിർദ്ദേശം ചെയ്യപ്പെട്ടു. 2017 ലെ 7 നൊളിവുഡ് നടിമാരുടെ പൾസ് നൈജീരിയയുടെ പട്ടികയിൽ അവർ പ്രത്യക്ഷപ്പെട്ടു.
ഖുസ്തിയാൻ നുറൂറു ദേശീയോദ്യാനം
ചരിത്രം
1993 ൽ മംഗോളിയൻ സർക്കാർ ഹുസ്തായ ദേശീയോദ്യാനം ഒരു പ്രത്യേക പരിരക്ഷിത പ്രദേശമായി പ്രഖ്യാപിച്ചിരുന്നു. ഇത് അന്യംനിന്നുപോയ റ്റാഖി (പ്രസെവാൽക്കി കുതിര) കുതിരകളുടെ ഹുസ്തയിൻ നുറൂറുവിലെ പുനരവതരണ പദ്ധതി പ്രഖ്യാപിച്ചതിന് ഒരു വർഷത്തിനു ശേഷമായിരുന്നു. ഖുസ്തിയൻ നുറൂറു ദേശീയോദ്യാനം, ഖെൻറ്റി പർവ്വതനിരയിലൂടെ, റ്റോവ് പ്രവിശ്യയിലെ അൽറ്റാൻബുലാഗ്, അർഗാലാൻറ്, ബയാൻഖാൻഗായി സൌംസ് എന്നിവയുടെ അതിർത്തിയിലുള്ള മംഗോളിയൻ സ്റ്റെപ്പി യുടെ പടിഞ്ഞാറൻ അറ്റം വരെയുള്ള പ്രദേശം ഉൾക്കൊള്ളുന്നു. ഈ ദേശീയോദ്യാനം പടിഞ്ഞാറ് തലസ്ഥാനനഗരമായ ഉലാബാറ്ററിൽനിന്ന് 100 കിലോമീറ്റർ ദൂരത്തിലാണ് സ്ഥിതിചെയ്യുന്നത്.
അവലംബം
വർഗ്ഗം:മംഗോളിയയിലെ ദേശീയോദ്യാനങ്ങൾ
സൈലാരിയ പോളിമോർഫ
ഒരു സാപ്രോബിക് ഫംഗസാണ് സൈലാരിയ പോളിമോർഫ. 'മരിച്ചയാളുടെ വിരലുകൾ' എന്ന വിശേഷണത്തിൽ ഇതറിയപ്പെടുന്നുണ്ട്. വനപ്രദേശങ്ങളിൽ ഇതിനെ സാധാരണയായി കാണപ്പെടുന്നു. ദ്രവിച്ച മരക്കുറ്റിയിൽ നിന്നുമാണ് ഈ ഫംഗസ് പൊതുവേ വളരുന്നത്. നീളമേറിയ ഫംഗസ്, വിരലുകൾ പോലെ നിലത്തുനിന്നും ഉയർന്നുവരുന്നത് ഇവയുടെ സവിശേഷതയാണ്. സൈലാരിയ ജനുസ്സിൽ നൂറോളം ഇനം കോസ്മോപൊളിറ്റൻ ഫംഗസ് അടങ്ങിയിരിക്കുന്നു. പോളിമോർഫ എന്നാൽ "പല രൂപങ്ങൾ" എന്നാണ് അർത്ഥമാക്കുന്നത്. അതിന്റെ പേര് സൂചിപ്പിക്കുന്നത് പോലെ, ഇതിന് വളരെ വ്യത്യസ്ഥമായ, എന്നാൽ പലപ്പോഴും ക്ലബ് ആകൃതിയിലുള്ള ഫ്രൂട്ടിംഗ് ബോഡി ഉണ്ട്.
ലഘുചിത്രം| സൈലാരിയ പോളിമോർഫ അസ്കോമിസെറ്റസ് ഫൈലത്തിലാണ് സൈലാരിയ പോളിമോർഫ ഉൾപ്പെടുന്നത്.  ഇവയുടെ  ലൈംഗിക ഘട്ടത്തിൽ നാല് മുതൽ എട്ട് വരെ അസ്കോസ്പോറുകൾ അടങ്ങിയിരിക്കുന്നു. അസ്കോസ്പോറുകളുടെ ഘടന, ഡിസ്ചാർജ് രീതി എന്നിവയെ അടിസ്ഥാനമാക്കിയാണ് സാക് ഫംഗസുകളെ ഉപഗ്രൂപ്പുകളായി വേർതിരിക്കുന്നത്. പല അസ്കോമിസെറ്റുകളും സസ്യരോഗകാരികളാണ്, ചിലത് മൃഗങ്ങളിലും രോഗമുണ്ടാക്കുന്നു. ഇവയിൽ ചിലത് ഭക്ഷ്യയോഗ്യമായ കൂണുകളാണ്. മിക്കവയും മൃതമായ ജൈവവസ്തുക്കളിൽ ( സാപ്രോബുകളായി ) ജീവിക്കുന്നു.
ഫ്രൂട്ടിംഗ് ബോഡി പുറമേ ഇരുണ്ട നിറമുള്ളതും അകത്ത് വെളുത്തതാണ്. ചുറ്റുമുള്ള ഈ കറുത്ത പ്രദേശം പെരിത്തേസിയ എന്ന ചെറിയ ഘടനകളാൽ നിർമ്മിതമാണ്. പെരിത്തേസിയയിൽ അസ്കോസ്പോറുകൾ അടങ്ങിയിരിക്കുന്ന ഒരു പാളി കാണപ്പെടുന്നു. അസ്കി ഓസ്റ്റിയോളിലേക്ക് നീളുന്നു. ഇത്, അസ്കോസ്പോറുകളെ പുറന്തള്ളുന്നു. സ്പോറുകളുടെ വിതരണം ഒരു നീണ്ട പ്രക്രിയയാണ്.
പലചരക്ക് കട
ഒരു പലചരക്കു സ്റ്റോർ ( വടക്കേ അമേരിക്ക)  പലചരക്കു , അല്ലെങ്കിൽ ഒരു പലചരക്കു കട ( യു.കെ ) എന്നതുകൊണ്ട് ഉദ്ദേശിക്കുന്നത്,  പ്രാഥമികമായി ഒരു പൊതു ശ്രേണിയിലുള്ള ഭക്ഷ്യ ഉൽപന്നങ്ങളുടെ (ശുദ്ധമായതോ/ പുതിയതോ പാക്കുചെയ്തതോ )  ചില്ലറവിൽപ്പനയിൽ ഏർപ്പെട്ടിരിക്കുന്ന ഒരു സ്റ്റോറാണ്. എന്നിരുന്നാലും, സാധാരണ അമേരിക്കക്കാരുടെ ഭാഷയിൽ, പലചരക്കുകട എന്നത് സൂപ്പർമാർക്കറ്റിന്റെ പര്യായമാണ്. പലചരക്ക് സാധനങ്ങൾ വിൽക്കുന്ന മറ്റ് തരത്തിലുള്ള സ്റ്റോറുകളെ പരാമർശിക്കാൻ ഇത് ഉപയോഗിക്കുന്നില്ലതാനും.
യുകെയിൽ, ഭക്ഷണം വിൽക്കുന്ന കടകളെ പലചരക്ക് സ്റ്റോറുകളോ പലചരക്ക് കടകളോ ആയി വേർതിരിച്ചിരിക്കുന്നു, ദൈനംദിന ജീവിതത്തിൽ, ഇത്തരം കടകളെ വിശേഷിപ്പിക്കാൻ  ആളുകൾ സാധാരണയായി "സൂപ്പർമാർക്കറ്റ്" എന്ന പദം ഉപയോഗിക്കുന്നു. ഇത്തരത്തിലുള്ള ചെറിയ കടകളെ "കോർണർ ഷോപ്പ് " എന്നോ "കൺവീനിയെൻസ് ഷോപ്പ് " എന്നോ വിളിക്കുന്നു.
സൂപ്പർമാർക്കറ്റുകളും ഹൈപ്പർമാർക്കറ്റുകളും പോലുള്ള പലചരക്ക് സാധനങ്ങൾ വിൽക്കുന്ന വലിയ തരം സ്റ്റോറുകൾ സാധാരണയായി വസ്ത്രങ്ങളും വീട്ടുപകരണങ്ങളും പോലുള്ള ഭക്ഷ്യേതര ഉൽപ്പന്നങ്ങളും ഗണ്യമായ തോതിൽ സംഭരിക്കുന്നു. പ്രധാനമായും പഴങ്ങളും പച്ചക്കറികളും വിൽക്കുന്ന ചെറിയ പലചരക്ക് കടകൾ ഗ്രീൻ ഗ്രോസ്‌ഴ്‌സ്‌ ( ബ്രിട്ടൻ ) അല്ലെങ്കിൽ ഉൽപ്പന്ന വിപണികൾ( യു.എസ്‌) എന്നും, പ്രധാനമായും മിഠായിയും പലഹാരങ്ങളും പോലുള്ള തയ്യാറാക്കിയ ഭക്ഷണങ്ങൾ വിൽക്കുന്ന ചെറിയ പലചരക്ക് കടകൾ കൺവീനിയൻസ് ഷോപ്പുകൾ അല്ലെങ്കിൽ ഡെലിക്കാറ്റീസെൻസ്  എന്നും അറിയപ്പെടുന്നു.
ഇന്ത്യ
യുഎസിൽ നിന്ന് തികച്ചും വിപരീതമായി, "പലചരക്ക് കട" എന്നത് സൂപ്പർമാർക്കറ്റിന്റെ പര്യായത്തിൽ നിന്ന് വളരെ അകലെയാണ്. 810 ബില്യൺ ഡോളറിന്റെ ഇന്ത്യൻ ഭക്ഷ്യ-പലചരക്ക് വിപണന വിൽപ്പനയിൽ, 90  ശതമാനവും  12 ദശലക്ഷം  വരുന്ന, കിരാനാ അല്ലെങ്കിൽ മാം ആൻഡ് പോപ്പ് ഷോപ് ,എന്നറിയപ്പെടുന്ന ചെറിയ കടകളിലൂടെയാണ്.
ലൈസിമചിയ തൈർസിഫ്ലോറ
ടഫഡ് ലൂസ്സ്ട്രൈഫ് എന്നും അറിയപ്പെടുന്ന ലൈസിമചിയ തൈർസിഫ്ലോറ ലൈസിമചിയ എന്ന ജനുസിൽ പെട്ട ഒരു സസ്യമാണ്. യുറേഷ്യ, വടക്കേ അമേരിക്ക തുടങ്ങിയ വടക്കൻ ഉത്തര അർദ്ധഗോളത്തിന്റെ വലിയ ഭാഗങ്ങളിലെ തദ്ദേശവാസിയാണ്. പലപ്പോഴും ചതുപ്പുകൾ, തടാകങ്ങൾ, കുളങ്ങൾ, അരുവികൾ എന്നിവയ്ക്കരികിൽ വളരുന്നു. 80 സെന്റീമീറ്റർ വരെ ഉയരമുള്ള 	വാർഷിക സസ്യമാണിത്. മഞ്ഞനിറമുള്ള പൂക്കളും, ചിലപ്പോൾ പർപ്പിൾ നിറമുള്ള കുത്തുകളുള്ള പൂക്കളും ഉണ്ടാകുന്നു. ഇത് പർപ്പിൾ ലൂസ്സ്ട്രൈഫ് എന്ന് ആശയക്കുഴപ്പത്തിൽ ആകാം. ടഫഡ് ലൂസ്സ്ട്രൈഫ് ഉയർന്ന രക്തസമ്മർദ്ദത്തെ ചെറുക്കുന്നതിന് ഏഷ്യയിൽ ഔഷധമായി ഉപയോഗിക്കുന്നു.
ബാഹ്യ ലിങ്കുകൾ
വർഗ്ഗം:ലൈസിമചിയ വർഗ്ഗം:സപുഷ്പികൾ വർഗ്ഗം:ഔഷധസസ്യങ്ങൾ വർഗ്ഗം:യൂറോപ്പിലെ സസ്യജാലം വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:കാനഡയിലെ സസ്യജാലം വർഗ്ഗം:അമേരിക്കൻ ഐക്യനാടുകളിലെ സസ്യജാലങ്ങൾ
സദു അലിയൂർ
കേരളീയനായ ചിത്രകാരനാണ് സദു അലിയൂർ (1963 - 20 ഫെബ്രുവരി 2020). കേരള ലളിത കലാ അക്കാദമിയുടെ വിജയരാഘവൻ എന്റോവ്‌മെന്റ്‌ സ്വർണ്ണ മെഡൽ 2014ൽ ലഭിച്ചു. 50 രാഷ്ട്രങ്ങളിൽനിന്നായുള്ള ലോകപ്രശസ്ത ജലച്ചായ ചിത്രകാരന്മാരുടെ തിരഞ്ഞെടുക്കപ്പെട്ട മികച്ച ചിത്രങ്ങളിൽ സദു അലിയൂരിന്റെ ചിത്രങ്ങൾ സ്ഥാനം പിടിച്ചിട്ടുണ്ട്.
ജീവിതരേഖ
മാഹി റെയിൽവേസ്റ്റേഷൻ പരിസരത്ത് പരേതരായ ചീനക്കാം പൊയ്യിൽ ചാത്തുവിന്റെയും നാരായണിയുടെയും മകനാണ്. തലശ്ശേരി സ്‌ക്കൂൾ ഓഫ്‌ ആർട്‌സിൽ നിന്നും കലാപഠനം പൂർത്തിയാക്കി. കണ്ണൂർ ബ്രഷ്മാൻസ് സ്‌കൂളിൽ ഒമ്പതുവർഷം ആർട്ട് ഇൻസ്ട്രക്ടറായി. ചെന്നൈയിൽ ഇന്റീരിയർ ആൻഡ് ഫർണിച്ചർ ഡിസൈനറായും അൽക്കോബാറിലെ ഒരു കമ്പനിയിൽ ബിൽഡിങ് ഇന്റീരിയർ ഡിസൈനറായും ജോലിചെയ്തു. ഇവിടെനിന്ന് തിരിച്ചുവന്ന് ചിത്രരചനയിലും പ്രദർശനത്തിലും ശ്രദ്ധ പതിപ്പിച്ചു. മിലിന്ദ് മുള്ളിക്, വാസുദേവ കോമത്ത്, ബിജയ് വിശ്വാൽ എന്നീ ഇന്ത്യയിലെ പേരെടുത്ത വാട്ടർ കളർ ആർട്ടിസ്റ്റുമാർക്കൊപ്പം ചേർന്ന് ബംഗളൂരു ആസ്ഥാനമാക്കി കളറിംഗ് ഇന്ത്യ ഫൗണ്ടേഷൻ സ്ഥാപിക്കുന്നതിന് സദു മുൻനിന്നു പ്രവർത്തിച്ചു. ലാന്റ്‌ സ്‌കേപ്‌ വിഭാഗത്തിന്‌ നൽകുന്ന വിജയരാഘവൻ എൻഡോവ്‌മെന്റ്‌ സ്വർണ്ണ മെഡൽ 2014 ൽ അദ്ദേഹത്തിന്റെ 'റൂഫ്‌സ്‌ III' എന്ന ചിത്രത്തിന്‌ ലഭിച്ചു.
2012-ൽ തുർക്കി ആസ്ഥാനമായി 53 രാജ്യങ്ങളെ ഉൾപ്പെടുത്തി ഒരു ഇന്റർനാഷണൽ വാട്ടർ കളർ സൊസൈറ്റി രൂപീകരിക്കുകയുണ്ടായി. അതിൻറെ ഭാഗമായി നടന്ന ആദ്യ എക്‌സിബിഷനിലേക്ക് തെരഞ്ഞെടുക്കപ്പെട്ട ഇന്ത്യൻ ചിത്രങ്ങളിൽ പ്രധാനപ്പെട്ടവയത്രയും സദു അലിയൂരിൻറേതായിരുന്നു. മൂന്നുവർഷം ഇൻറർനാഷണൽ വാട്ടർ കളർ സൊസൈറ്റിയിൽ അദ്ദേഹം അംഗമായി പ്രവർത്തിച്ചു. ഇന്ത്യയിലെ പ്രധാനപ്പെട്ട നഗരങ്ങളിലായി 45 സോളോ ഷോകൾ (ഏകാംഗ പ്രദർശനങ്ങൾ) സംഘടിപ്പിച്ചു. അവയിൽ അധികവും കേരളത്തിനു പുറത്തായിരുന്നു. കരൾ സംബന്ധമായ അസുഖത്തെത്തുടർന്ന് 20 ഫെബ്രുവരി 2020 ന് എറണാകുളം അമൃത ആശുപത്രിയിൽ മരണമടഞ്ഞു.
ഭാര്യ: മഹിജ. മക്കൾ: വിഷ്ണു, അനന്ദു
പ്രദർശനങ്ങൾ
15-ഓളം പ്രദർശനങ്ങൾ ബാംഗ്ലൂരിൽ നടത്തി. ഇന്ത്യയിലെ വിവിധ നഗരങ്ങളിലായി മുപ്പതിലേറെ പ്രദർശനങ്ങൾ നടത്തിയിട്ടുണ്ട്. ഒട്ടേറെ ചിത്രകലാ ക്യാമ്പുകൾക്കും ശില്പശാലകൾക്കും നേതൃത്വംനൽകി. 2012, 2013, 2014 വർഷങ്ങളിൽ ഇന്റർനാഷണൽ വാട്ടർ കളർ സൊസൈറ്റി സംഘടിപ്പിച്ച ചിത്രപ്രദർശനത്തിൽ ഇദ്ദേഹത്തിന്റെ ചിത്രങ്ങൾ ലോകപ്രശസ്ത ചിത്രകാരന്മാരുടെ ചിത്രങ്ങൾക്കൊപ്പം പ്രദർശിപ്പിച്ചു. ദുബായിൽ നടന്ന അന്താരാഷ്ട്ര ജലച്ചായ ഉത്സവത്തിലും ശ്രദ്ധേയസാന്നിധ്യമായി.
പുരസ്കാരങ്ങൾ
1983-ൽ കൊട്ടാരത്തിൽ ശങ്കുണ്ണി സ്മാരകസമിതി സംസ്ഥാന അവാർഡ്, 2012, 2013 വർഷങ്ങളിൽ കേരള ലളിതകലാ അക്കാദമി വിജയ രാഘവൻ എൻഡോവ്‌മെന്റ് സ്വർണമെഡൽ തുടങ്ങിയവ നേടി. തുർക്കി രാജ്യാന്തര വാട്ടർ കളർ സൊസൈറ്റിയും സദു അലിയൂരിനെ ആദരിച്ചിരുന്നു. കളറിങ് ഇന്ത്യ ഫൗണ്ടേഷൻ സ്ഥാപകരിലൊരാളാണ്. വടകര ബ്ലോക്ക് ആർട്ട് ഗാലറിയുടെ പ്രധാന സംഘാടകനായിരുന്നു. തുർക്കി രാജ്യാന്തര വാട്ടർ കളർ സൊസൈറ്റിയുടെ പ്രത്യേക ആദരവ്.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:1963-ൽ ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:ഫെബ്രുവരി 20-ന് മരിച്ചവർ
തിരുമിറ്റക്കോട് അഞ്ചുമൂർത്തി ക്ഷേത്രം
പാലക്കാട് ജില്ലയിൽ ഭാരതപ്പുഴയുടെ തീരത്ത് സ്ഥിതിചെയ്യുന്ന പുരാതന ക്ഷേത്രമാണ് തിരുമിറ്റകോട് അഞ്ചുമൂർത്തി ക്ഷേത്രം. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്. പരമശിവനൊപ്പം തന്നെ മഹാവിഷ്ണുവിനും തുല്യപ്രാധാന്യമുള്ള ഒരു ക്ഷേത്രമാണിത്. അഞ്ചുപ്രതിഷ്ഠാമൂർത്തികൾ - ഒരു ശിവനും നാല് വിഷ്ണുവും - ഇവിടെ കുടികൊള്ളുന്നതിനാൽ തിരുമിറ്റകോട് അഞ്ചുമൂർത്തീക്ഷേത്രം എന്ന് അറിയപ്പെടുന്നു. വൈഷ്ണവരുടെ 108 തിരുപതികളിൽ ഒന്നുകൂടിയാണ് ഈ ക്ഷേത്രം. വൈഷ്ണവ വിശ്വാസപ്രകാരം ഇവിടുത്തെ പ്രധാന മഹാവിഷ്ണു പ്രതിഷ്ഠ ശ്രീ ഉയ്യവന്ത പെരുമാളാണ്. thumb|right|300px|അഞ്ചുമൂർത്തീക്ഷേത്രം-ശിവനട
ഐതിഹ്യം
അംബരീഷമഹാരാജാവിന് മുക്തികിട്ടിയത് ഇവിടെവെച്ചാണ് എന്നു വിശ്വസിക്കുന്നു. അതുപോലെതന്നെ വനവാസകാലത്ത് പാണ്ഡവർ ഇവിടെ ഭാരതപ്പുഴയുടെ തീരത്ത് താമസിക്കുകയും ഇവർ ഒരോരുത്തരും ശ്രീകൃഷ്ണപരമാത്മാവിനെ നിത്യവും പൂജിക്കാനായി ഭാരതപ്പുഴയുടെ തീരത്ത് പ്രതിഷ്ഠ നടത്തുകയും ചെയ്തു. നകുല-സഹദേവന്മാർ ചേർന്ന് ഒരു പ്രതിഷ്ഠയും മറ്റു മൂന്നുപേർ ഒരോ പ്രതിഷ്ഠയും നടത്തി എന്നാണ് ഐതിഹ്യം.
കാശി ദർശനം കഴിഞ്ഞ് മടങ്ങിയ ബ്രാഹ്മണനുമുന്നിൽ ദർശനം നൽകി ശിവഭഗവാനും ഈ പുണ്യതീരത്ത് കുടികൊണ്ടു എന്നാണ് മറ്റൊരു ഐതിഹ്യം. അല്ല പരശുരാമനാണ് പ്രതിഷ്ഠ നടത്തിയത് എന്നും കരുതുന്നു. അങ്ങനെ പാണ്ഡവർ പ്രതിഷ്ഠിച്ച നാലു വിഷ്ണുപ്രതിഷ്ഠകളും പരശുരാമ പ്രതിഷ്ഠിതമായ ശിവലിംഗപ്രതിഷ്ഠയും ചേർന്ന് അഞ്ചുപ്രതിഷ്ഠാമൂർത്തികൾ ഇവിടെ കുടികൊള്ളുന്നു. അങ്ങനെ അഞ്ചുമൂർത്തികൾ കുടുകൊള്ളുന്നതിനാൽ തിരുമിറ്റകോട് അഞ്ചുമൂർത്തീക്ഷേത്രം എന്ന് അറിയപ്പെട്ടു പോന്നു.
ക്ഷേത്ര രൂപകല്പന
thumb|left|200px|ഭീമൻ പ്രതിഷ്ഠിച്ച വിഷ്ണുക്ഷേത്രം ഭാരതപ്പുഴയുടെ പടിഞ്ഞാറേ തീരത്താണ് ക്ഷേത്രം നിർമ്മിച്ചിരിക്കുന്നത്. കിഴക്കോട്ടാണ് ക്ഷേത്രത്തിന്റെ ദർശനം. ശിവനും മഹാവിഷ്ണുവിനും നാലമ്പലങ്ങൾ ഉണ്ട്. രണ്ടു നാലമ്പലങ്ങൾക്കും ചേർന്ന് ഒരു ഭിത്തിയാണ്. ക്ഷേത്രനിർമ്മാണം നടത്തിയതുമായി ബന്ധപ്പെട്ട തെളിവുകൾ ലഭിച്ചിട്ടില്ല. എങ്കിലും രണ്ടാം ചേരരാജക്കന്മാരുടെ കാലത്താണ് ക്ഷേത്രം നിർമ്മിച്ചിരിക്കുന്നത് എന്നുകരുതി പോരുന്നു.
പൂജകളും, വിശേഷങ്ങളും
ശിവരാത്രി അഷ്ടമിരോഹിണി വിഷു
ദിവ്യദേശം
വൈഷ്ണവ വിശ്വാസപ്രകാരം ഇവിടെ ശ്രീ ഉയ്യവന്തപെരുമാൾ കുടികൊള്ളുന്നു. ഇവിടുത്തെ പുണുതീർത്ഥം (പുഷ്കരണി) ഭാരതപ്പുഴയിലെ ചക്രതീർത്ഥം എന്നറിയപ്പെടുന്ന സ്ഥലമാണ്. വിമാനം തതുവ കാഞ്ചന വിമാനമാണ്. thumb|left|200px|നകുല-സഹദേവന്മാർ പ്രതിഷ്ഠിച്ച വിഷ്ണുക്ഷേത്രം
ക്ഷേത്രത്തിൽ എത്തിചേരാൻ
പാലക്കാട് പട്ടാമ്പിക്കടുത്താണ് കുന്നംകുളം റോഡിലാണ് ക്ഷേത്രം സ്ഥിതിചെയ്യുന്നത്.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:ദിവ്യദേശങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
രതീഷ് അമ്പാട്ട്
മലയാള ചലച്ചിത്ര സംവിധായകനാണ് രതീഷ് അമ്പാട്ട്. ദിലീപ്, സിദ്ധാർഥ് എന്നിവർ പ്രധാന കഥാപാത്രങ്ങളായി 2018ൽ പുറത്തിറങ്ങിയ കമ്മാരസംഭവം ആണ് ആദ്യ ചിത്രം.
സിനിമ ജീവിതം
ലാൽ ജോസ്സിന്റെ സംവിധാന സഹായിയായും, പരസ്യ ചലച്ചിത്ര സംവിധായകനായും സേവനമനുഷ്ടിച്ചിട്ടുള രതീഷ്, 2018-ലാണ് ആദ്യ ചിത്രം സംവിധാനം ചെയുന്നത്.മുരളി ഗോപിയാണ് ചിത്രത്തിന്റെ തിരക്കഥ നിർവഹിച്ചത്. ഏറെ പ്രേക്ഷക പ്രശംസ നേടിയ ചിത്രമായിരുന്നു കമ്മാരസംഭവം.